Obrazloženje za ovaj čin je smanjenje broja dece i loša finansijska situacija dečjeg vrtića.\nU vrtić na Telepu u Bačkom Gradištu u septembru trebalo je da krene 16 mališana. To je, prema informacijama iz vrtića u Bečeju, malo dece, jer, kako je rečeno, u Bačkom Gradištu se samo 48 dece upisalo u mađarsku grupu. Po podacima DZVM-a i ranijih godina je u taj deo obdaništa išlo od 15 do 20 dece, a to tada nije bilo razlog za zatvaranje objekta.\nPredškolska ustanova „Labud Pejović“ se finansira iz opštinskog budžeta, a za ovu godinu je u budžetu predviđeno 104 miliona dinara za funkcionisanje vrtića.\nPored toga, roditelji dece takođe plaćaju za boravak svojih mališana u obdaništu, u jaslicama i u odeljenjima za pripremu za školu. Mesečna cena za pohađanje jaslica i zabavišta je 3.500 dinara, s tim da početkom godine na ime roditeljskog dodatka svaki roditelj mora da plati još 2.000 dinara. Siromašniji roditelji su delom ili u celini oslobođeni plaćanja, a pomaže se i porodicama s više deteta.\nČetiri partije protiv zatvaranja vrtića\nU ponedeljak su bečejski odbori Demokratske stranke, Demokratske zajednice vojvođanskih Mađara, Lige socijaldemokrata Vojvodine i Stranke mađarskog jedinstva uputili čelnicima opštinske vlasti i dečjeg vrtića „Labud Pejović“ pitanje zbog čega se zatvara objekat dečjeg vrtića „Labud Pejović“ u Bačkom Gradištu, na Telepu. Istovremeno pomenute stranke predlažu nadležnima da preduzmu odgovarajuće mere da do zatvaranja vrtića ne dođe, tim pre što za dve nedelje počinje da radi obdanište. Odgovor na svoje pitanje stranke očekuju do danas, 23. avgusta.\nZajedničkom zahtevu ka lokalnoj vlasti 19. avgusta prethodio je sastanak na inicijativu DZVM-a zbog najave zatvaranja vrtića na Telepu u Bačkom Gradištu, kom su prisustvovale stranke potpisnice dokumenta protiv zatvaranja vrtića.\nZgrade dečjeg vrtića u opštini\nNa internet prezentaciji (neažuriranoj, te moguće je da podaci nisu tačni) dečjeg vrtića navodi se lista objekata ustanove. U centralnoj zgradi vrtića u ulici Miloša Crnjanskog 72 su smeštene grupe celodnevnog boravka, ukupno 15 grupa, centralna kuhinja, vešeraj i pegleraj, fiskulturna sala i kancelarije vrtića, piše na sajtu.\nU zgradi u Gerberovih 23 su smeštene tri grupe poludnevnog boravka (dve na srpskom jeziku i jedna na mađarskom jeziku).\nU objektu u Gerberovih 18 je smešteno 6 grupa dece jaslenog uzrasta, u dvorištu zgrade izgrađeno je još jedno odeljenje 2000. godine.\nZgrada u ulici Uroša Predića 110 je zajednička sa školom „Bratstvo“. Tu su smeštene dve grupe dece na srpskom jeziku.\nU Republikanskoj ulici 133 je smešteno jedno odeljenje jaslica kao i jedna grupa celodnevnog boravka, uzrasno mešovita. Obe grupe su dvojezične, kao i četiri grupe poludnevnog boravka na mađarskom jeziku.\nU zgradi vrtića na Trgu bratstva i jedinstva 19 smešteno je deset grupa dece od kojih su četiri celodnevnog boravka (jedno jasleno odeljenje, jedno na srpskom, jedno na mađarskom i jedno dvojezično), kao i šest grupa poludnevnog boravka (dva na srpskom i četiri na mađarskom jeziku).\nU Bačkom Gradištu vrtić funkcioniše u dve zgrade, u centralnom objektu u ulici Maršala Tita 17 smeštena su tri odeljenja na srpskom i dva odeljenja na mađarskom jeziku. U zgradi u ulici Dušana Vasiljeva 16 postoji jedno odeljenje poludnevnog boravka na mađarskom jeziku.\nU Bačkom Petrovom Selu dečji vrtića ima pet objekata. U objektu u ulici Doža Đerđa 17 (zgrada „Dr Kiš“) rade dve grupe poludnevnog boravka na mađarskom jeziku.\nU zgradi „Kelemen“ u ulici Jožef Atila 35 ima dve grupe poludnevnog boravka dece.\nU „Maloj zardi“ u ulici Dr Kiš 98 radi jedno odeljenje poludnevnog boravka na mađarskom jeziku.\nU kući „Makadi“ u ulici Tančič Mihalja 2 smeštene su dve grupe poludnevnog boravka na mađarskom jeziku.\nU zgradi u ulici Patrijarha Vićentija Prodanova 58 ima jedne ili dve grupe (u zavisnosti od broja dece) poludnevnog boravka na srpskom jeziku.\nU naseljenom mestu Radičević dečji vrtić koristi učionicu Osnovne škole „Zdravko Gložanski“ i tu funkcioniše jedna ili dve grupe na srpskom jeziku (zavisno od broja dece).\nU Mileševu vrtić je smešten u zgradi Osnovne škole „Petefi Šandor“ i koristi jednu učionicu u kojoj je smeštan jedna grupa dece na srpskom jeziku.\nU Drljanu dečji vrtić takođe „stanuje“ u radnoj sobi u školi „Petefi Šandor“, gde je smeštena jedna grupa dece na mađarskom jeziku.\nU Poljanicama jedno odeljenje na mađarskom jeziku radi u zgradi škole „Šamu Mihalj“.\nViše iz ove kategorije « Konkurs opštine za promovisanje manjinskih prava: Sve je jasno, osim koliko novca se raspoređuje\tProtest za RTV: Ujedinjeni možemo sve! »


Ruski astronaut otkrio zbog čega je Evropska svemirska agencija odustala od „Sojuza“ - Sputnjik Srbija\n05:27 16 Jul 2020\n20:10 26.08.2019 Preuzmite kraći link\n„Amerikanci su oduvek bili veoma zabrinuti zbog naših veoma dobrih odnosa i rada sa Francuzima i Nemcima, i dali su sve od sebe da unište ovu saradnju“, istakao je Vinogradov.\nPrema njegovim rečima, ruska kosmonautika neće pretrpeti nikakve gubitke zbog odluke Evropske svemirske agencije.\nVinogradov je takođe uveren da se neće smanjiti broj letova u svemir na ruskim raketama „Sojuz“.\n„Pored Evropske svemirske agencije i Evrope postoji mnogo drugih zemalja koje bi želele da provedu vreme u svemiru“, ocenio je on.\nKosmonaut je naglasio da će u septembru na raketi „Sojuz“ poleteti njegov kolega iz Ujedinjenih Arapskih Emirata.\nŠef predstavništva Evropske svemirske agencije u Rusiji Rene Pišelj izjavio je u julu da će Evropska svemirska agencija poslednji put koristiti rusku letelicu „Sojuz“ kada na MSS poleti italijanski astronaut Luka Parmitano.\nRuske rakete će zameniti američki svemirski brodovi, a prema rečima Pišelja, uzrok tome je činjenica da astronauti iz Evrope lete u svemir u skladu sa američkim pravilima.\nEvropska svemirska agencija, astronauti, svemir, SAD, raketa, Sojuz


KRIZA U FIJATU: Brnabić traži pregovore na najvišem nivou - Bizlife.rs\nKRIZA U FIJATU: Brnabić traži pregovore na najvišem nivou\n14:24 Beograd, 08/07/2017\nZbog problema u fabrici Fijat u Kragujevcu, predsednica Vlade Srbije Ana Brnabić naložila je da se započne sa pregovorima na najvišem nivou.\nPredsednica Vlade trebalo je rano jutros da se sastane sa predsednikom Saveza samostalnih sindikata Srbije, Ljubisavom Orbovićem i štrajkačkim odborom radnika Fijata, kako bi razgovarali o rešenju problema u fabrici u Kragujevcu.\nSastanku je prisustvovao samo Ljubisav Orbović, a iako su bili pozvani, predstavnici Štrajkačkog odbora se iz nepoznatih razloga nisu pojavili, uprkos tome što su svoj dolazak potvrdili u petak uveče.\nZbog izuzetne važnosti koju fabrika Fijata u Kragujevcu ima za ekonomiju Srbije, domaće kompanije koje su angažovane od strane Fijata i za radnike i njihove porodice, predsednica Vlade je naložila je da se započne sa pregovorima na najvišem nivou.\nTo znači da će pregovorima posredovati lično premijerka i da u njima učestvuju menadžment Fijata iz Italije, poslovodstvo iz Srbije i predstavnici štrajkačkog odbora.\nŠtrajkački odbor pozvan je da hitno uđe u pregovore i tako pokaže odgovornost prema radnicima Fijata i celoj Srbiji.\nOvi razgovori trebalo je da budu nastavak prvih razgovora koji su u četvrtak započeti na ličnu inicijativu predsednice Vlade Srbije, Ane Brnabić sa ciljem da se štrajk prekine i nađe prihvatljivo rešenje za sve strane.\nPingback: Sindikati Fijata podržali premijerku, ali nastavljaju štrajk - Bizlife.rs\nIz budžeta 200 miliona za digitalizaciju RTS\nMislite da imate loš tretman na poslu? Evo šta trpe zaposleni u “Abercrombie & Fitchu”\nLažnih sedam miliona


Srpska podržava zvaničnu politiku Srbije – mojKontakt portal – Radio Televizija Kontakt\nOn je izrazio nadu da će srpski narod na Kosovu uskoro postići jedinstvo, ističući da Srbi na Kosovu imaju podršku i razumijevanje Srba iz Republike Srpske.\nKomentarišući jučerašnje sukobe među Srbima na Kosovu u vezi sa izlaskom na izbore, Dodik je rekao da to doživljava kao nerazumijevanje među braćom, a ne kao pitanje podrške nezavisnosti Kosova.\n“I oni koji su izašli na izbore i oni koji nisu izašli nisu bili za nezavisno Kosovo i nisu smatrali da je to davanje legitimiteta takozvanom nezavisnom Kosovu. Razumijemo da i zvanični stav Srbije nije priznavanje Kosova, a Kosovo ni mi ne priznajemo i u tom pogledu volio bih da su to samo čarke i nerazumijevanje među braćom i da će oni to pitanje riješiti”, istakao je danas Dodik na konferenciji za novinare u Banjaluci.\nPredsjednik Srpske je naglasio da će i lično uvijek nastojati da pomogne Srbima na Kosovu i Metohiji, a da će Republika Srpska ostati uporna u stavu da ne prizna nezavisnost Kosova.\n“Izbori koji se održani juče govore da Kosovo nema demokratskih kapaciteta, da nema demokratski sazrelih institucija, da su napori Evrope da se tamo nešto učini propali i očigledno je da značajan broj ljudi ne želi da prihvati farsu koja se zove izbori”, rekao je Dodik.\nOn je naglasio da je saglasan sa ocjenama Srbije da je od Hašima Tačija i Evropske komisije učinjeno sve da što manji broj Srba izađe na izbore.\nSrpska čeka dogovor iz FBiH\nSrpska čeka dogovor u Federaciji BiH /FBiH/ u vezi sa odlukom “Sejdić-Finci”, te ostaje pri stavu da ne treba da se miješa u kompetencije drugih, kao što ne želi da se drugi miješaju u njene kompetencije, izjavio je Dodik.\n“Obaviješten sam o sastancima u Sarajevu i Budimpešti, ne znam do čega su stigli, šta su dogovarali, nemam kontakte”, rekao je Dodik danas na konferenciji za novinare u Banjaluci.\nOn je dodao da mu je priča u vezi sa odlukom “Sejdić-Finci” zamorna, ističući da je Srpska taj problem riješila i da se tako ponaša, a da je veoma važno da se to pitanje riješi i u FBiH, prvenstveno zbog aplikacije BiH za članstvo u EU.\n“Odluka `Sejdić-Finci` korištena je za otvaranje širih ustavnih promjena. Godinama smo bili izloženi zahtjevima da se mijenja način izbora članova Predsjedništva, da se čak mijenjaju kompetencije članova Predsjedništva, a ostali smo uporni i u Srpskoj izgradili konsenzus o tom pitanju”, podsjetio je Dodik.\nPrema njegovim riječima, Srpska želi da ohrabri partnere u FBiH da riješe to pitanje, ali je i svjesna da opstrukcije u FBiH dolaze od SDA.\n“Svjedok sam kada je Zlatko Lagumdžija napravio dogovor sa Hrvatima, a to srušilo SDA. SDA nije stalo do evropskog puta zato što ima izražene veze sa nekim drugim putevima koji ne vode u pravcu Evrope nego neki sasvim drugi pravac”, istakao je Dodik.\nSNSD će pobijediti na predstojećim izborima, kaže Dodik.\n“SNSD ima odgovornost za procese u Republici Srpskoj. Ponosni smo na ono što smo učinili, naši rezultati su vidljivi na svakom koraku”, poručio je Dodik.\nOn je na konferenciji za novinare u Banjaluci istakao da SNSD raste u podršci stanovništva, što pokazuju određena istraživanja.\n“Vidjećemo na koji ćemo se način kretati. Učinićemo sve da našu organizaciju stavimo u optimalno stanje na izborima i da pobijedimo”, naglasio je Dodik, komentarišući prelaz dijela dobojskog odbora PDP u SNSD.\nOn je dodao da mu je žao što neki koji “pokušavaju da se bave politikom u Republici Srpskoj”, nisu ozbiljno shvatili ponude SNSD-a da se izvrši koncentracija i da se zajedno izađe na izbore, te poručio da “kao što im se desilo u zajedničkim organima, desiće im se i na izborima”.\n“Bez obzira što pokušava da širi neki optimizam, SDS nema šansu da prođe u\novim izborima, jer je limitiran sa rastom, bez obzira na svesrdnu očiglednu pomoć koju dobijaju od SDA”, rekao je Dodik.\nLider SNSD-a je pojasnio da je njegovu izjavu, da postoje realni planovi da se u BiH u narednim godinama naseli određeni broj ljudi, iza čega stoji Bakir Izetbegović, jedino lider SDS-a Mladen Bosić demantovao, da bi odbranio svog partnera.\n“I dalje stojim iza ove tvrdnje, smatram da smo u institucionalnom smislu obaviješteni o tim projektima i moje je da saopštim javnosti, kako sam to i učinio”, dodao je Dodik.\nOn je poručio da “SDS nigdje ne dolazi, već odlazi”, jer i tamo gdje je dobio vlast ništa nije učinio.\n“Oni su učinili sve da SNSD bude prepoznat i najmoćniji i biće najmoćnija partija. Sve ćemo učiniti da valorizujemo naše rezultate, oni su vidljivi u projektima”, ocijenio je Dodik.\nOn je isatakao da od “PDP nema ništa, da je to partija društvene propasti”, koja je, prije svega, uništila sebe, svojom arogancijom, nerealnim programima, cinizmom i galamom.\n“Ne smatramo ih relevantnim političkim faktorima, nemamo razloga da sa njima polemišemo na javnoj sceni. Kada budu sigurni da će proći cenzus neka se jave, pa ćemo sa njima polemisati”, rekao je Dodik.


Građani Živinica uzimanjem antibiotika na ˝svoju ruku˝ ugrožavaju vlastiti život - Živinice Čaršija\nObjavljeno nov 13, 2018\nU periodu od 12. do 18. novembra u svijetu se obilježava “Svjetska sedmica svjesnosti o antibioticima”.\nBudući da je prekomjerno korištenje antibiotika te općenito lijekova postalo globalni problem, razgovarali smo sa stručnjacima koji upozoravaju građane na racionalno korištenje antibiotika.\nŠefica porodične medicine u Domu zdravlja Živinice prim.dr.Duška Bećirović , potvrdila nam je, da je ovaj problem svakodnevno prisutan i u timu gdje ona radi ali i u drugim.\nPored svojih nus-pojava koje svaki lijek sa sobom nosi, pa i antibiotik, najveću komplikaciju predstavlja stvaranje multirezistentnih sojeva, kazala je doktorica Bećirović.\nNerijetko se dešava da građani nakon što primijete infekciju po automatizmu kreću put apoteke u kojoj uzimaju antibiotike “na svoju ruku”,istakla je doktorica, a što nam je potvrdila i magistra farmacije Anela Kahrimanović u apoteci Đulović.\nNa uticaj građana na racionalno korištenje antibiotika, bitnu ulogu imaju farmaceuti u izdavanju antibiotika, i oni se prema zakonu izdaju isključivo uz ljekarski recept.\nU Kantonu Sarajevo, kako nezvanično saznajemo antibiotik se ne može izdati bez ljekarskog recepta, dok je u Tuzlanskom kantonu u većini apoteka moguće kupiti antibiotik. U apoteci Đulović su nam također potvrdili, da ne izadju antibiotike bez recepeta, a na pitanje, uspijevate li ubijediti građane da posustanu od potražnje antibiotika, magistra faramacije kaže…\nKada je riječ o mališanima, dr.Bećirović savjetuje da s djetetom treba provesti najmanje dvije neprospavane noći, temperaturu spuštati alternativnim metodama, a nikako korištenjem antibiotika na ˝svoju ruku˝.\nS toga , oprezno sa antibioticima, upozoravaju ljekari i farmaceuti.\nKako bi se ukazalo na izuzetnu važnost ove teme od 12. do 18. novembra se u Tuzli obilježava Svjetska sedmica svjesnosti o antibioticima.\nRTV Živinice / Dijana Svrakić


Beba (ne) košta više od 10.000 mesečno - Novi Sad\nBeba (ne) košta više od 10.000 mesečno\n19:04:00 10.04.2018, Komentara: 0\nZa prve bebine dane i sve „sitnice“ potrebno je izdvojiti između 5.500 i 13.500 dinara, piše portal Kamatica. Ovaj finansijski portal zaključuje da će uvećani novčani iznos koji je država najavila biti dovoljan da pokrije mesečne troškove jedne bebe u prvim mesecima, ali ne i kasnije.\nU torbi koja se nosi u porodilište obavezne su stvari za mamu, ali i za prve bebine dane, a za to je potrebno izdvojiti od 1.000 dinara do 4.000 dinara. Odmah nakon izlaska iz porodilišta za bebu je potrebno kupiti pelene, vlažne maramice, sapun ili kupku, vitamine, kapi, kreme, fiziološki rastvor, sterilne gazice, povidon jod, a u zavisnosti od proizvođača sve ovo košta od 3.000 do 5.000 dinara. Račun će svakako biti nešto veći ukoliko se saberu sve potrepštine na mesečnom nivou, konstatovao je taj portal.\nIako se pojedine „sitnice“ ne kupuju tako često, neke, poput pelena, kupuju se i više puta mesečno. Takođe, ukoliko mama ima dovoljno svog mleka troškovnik je znatno niži, ali ukoliko ga nema, na spisak je potrebno dodati i adaptiranu mlečnu formulu za novorođenčad, a cene su veoma šarolike i zavise od proizvođača i veličine pakovanja, od 500 dinara do 1.600 dinara. Jedna kutija je obično dovoljna za sedam dana, što znači da je na mesečnom nivou za četiri kutije tog mleka potrebno izdvojiti od 2.000 do 6.400 dinara.\nPre uvođenja novih podsticajnih mera, svaka majka je prilikom rođenja drugog deteta od države dobijala mesečno po 5.000 dinara do navršene druge godine deteta. Najavljeno je da će taj iznos biti dvostruko veći, pa će se za sve bebe rođene u 2018. godini, majkama uplaćivati 10.000 dinara mesečno u trajanju od dve godine.\nNa roditeljski dodatak u teoriji se čeka oko mesec dana, dok u praksi to izgleda nešto drugačije. Majke koje su se porodile početkom februara, na prvu isplatu mogu da računaju tek početkom juna.


Evropske atletske igre: Ermin Beganović u lovu na sportsko čudo u Češkoj | Radio Velika Kladuša\nEvropske atletske igre: Ermin Beganović u lovu na sportsko čudo u Češkoj\n2. 09. 2019.\nAtletski klub „Krajišnik“ ove godine zabilježio je niz odličnih rezultata kako na prvenstvima BiH, tako i na takmičenjima zemalja u regionu. Vrhunac sezone i najviši rang uspjeha svakako je nastup na Evropskim atletskim igrama za uzrast do 14 godina koje će u periodu od 09. do 11. septembra biti održane u češkom gradu Brno. Naime, radi se o najjačem atletskom takmičenju na prostoru Evrope u uzrastu do 14 godina, a sam podatak da nastupa 4327 takmičara prvenstveno iz atletskih velesila poput Rusije, Italije, Španije, Njemačke, Poljske, Mađarske…govori o kakvom se takmičenju radi. Igre se održavaju po 14. put u svojoj historiji, a ovo je prvi i ujedno premijerni nastup nekog bh. atletičara, te su ujedno predstavnici AK „Krajišnik“ iz Velike Kladuše, Ermin Beganović i trener Velmir Zahirović jedini predstavnici Bosne i Hercegovine.\nErmin će nastupati u sljedećim disciplinama: 60 metara, 150 metara i 800 metara, prva disciplina na rasporedu je u ponedeljak 09. septembra i to kvalifikacije na 60 m, odmah nakon svečanog otvaranja igara.\nErmin i njegov trener najviše nade polažu u disciplinu 800 metara, gdje je cilj pokušati ući u finale, a onda se boriti za što bolji plasman s obzirom na izuzetno jaku konkurenciju. Kako poručuju iz Kluba, s obzirom na uslove u kojima treniraju, naročito kada se uzme u obzir nepostojanje atletske staze, sam plasman u finale bio bi ogroman uspjeh.\nAldin Velić fenomenalnom igrom stigao do polufinala: Zaustavljen od bivšeg kadetskog prvaka BiH\nSve blagodati masaže


KAKO JE SLUČAJ LJUBOTEN “ZAVRŠIO U FIOCI”\n2008-02-05 HAG/DEN HAAG\nIgno Stojkov, svedok odbrane Ljubeta Boškoskog, smatra da je posao u vezi sa Ljubotenom “ostao nedovršen” zato što članovi Radne grupe za prikupljanje dokaza o ratnim zločinima u Makedoniji nisu uspeli da stupe u kontakt sa meštanima tog sela koji su odbijali kontakte sa policijom. Tužilac smatra da “zločin mora da bude istražen čak i ako se žrtve plaše da ga prijave policiji”\nUbrzo nakon što je Radna grupa zadužena za prikupljanje dokaza o ratnim zločinima u Makedoniji obišla policijske stanice u Skoplju, slučaj Ljuboten je “završio u fioci”. Igno Stojkov, svedok odbrane Ljubeta Boškoskog, smatra da je razlog tome bio što članovi Radne grupe kojoj je i sam pripadao nisu uspeli da stupe u kontakt sa oštećenim meštanima Ljubotena.\nSvedočenjem Stojkova, odbrana Ljubeta Boškoskog nastoji da dokaže da je ministar makedonske policije Ljube Boškoski preduzeo sve neohodne mere da istraži zločine u Ljubotenu 12. avgusta 2001. godine i kazni počinioce. Albanski meštani Ljubotena su, međutim, tvrdi on, odbijali da razgovaraju sa policijom, nisu dozvolili istražnom sudiji i javnom tužiocu da uđu u selo i nisu prijavili bilo kakve zločine ili nanetu štetu.\nStojkov je rekao da je pokušao da stupi u kontakt sa “prijateljima u Ljubotenu” ali su se oni, kako kaže, “plašili i nisu mogli da mu pomognu”. Pošto su u februaru 2003. godine dobili nalog da se vrate na prethodne zadatke, članovi radne grupe su, po Stojkovu, posao “u vezi sa slučajem Ljuboten ostavili nedovršenim”.\nOdbrana je Stojkovu pokazala niz dokumenata iz policijskih stanica u Mirkovcima i Čairu u koje su 12. avgusta 2001. godine privedeni meštani Ljubotena. U službenim beleškama se opisuju događaji pre i posle napada na Ljuboten, između ostalih i napad meštana Radišana na njihove susede iz Ljubotena, ispred policijske stanice u Čairu. Zbog toga su, smatra Stojkov, albanski civili iz Ljubotena privedeni, kako bi ih policija zaštitila od napada. Pošto je i sam bio svedok napada ispred stanice u Čairu, Stojkov je napomenuo da niko od kolega nije primenio silu što je, kako kaže, bilo dozvoljeno samo ako je bilo “apsolutno neophodno”.\nTužilac je na samom početku unakrsnog ispitivanja svedoka upitao da li je policija imala obavezu da istraži zločin koji je “opšte poznat” a žrtve se plaše da ga prijave. Stojkov je odgovorio da bi “sigurno našli način da taj zločin istraže da je zaista počinjen”. Unakrsno ispitivanje pripadnika makedonske policije biće nastavljeno sutra.


Maksić: Rumunski tim favorit u revanšu protiv Partizana u Evrokupu\nBeta 3. decembra 2021. 22:45\nTrener rukometaša Partizana Nenad Maksić rekao je danas da je rumunski Baja Mare favorit u predstojećoj revanš utakmici šesnaestine finala Evrokupa, ali da i njegova ekipa ima kvalitet da dobro odigra tako zahtevan meč.\n„Sigurno da je njihova prednost iskustvo igranja ovakvih mečeva i pojedinačno i ekipno. Medjutim, siguran sam da i mi imamo kvalitet da taktički i psihološki odigramo ovako zahtevan revanš. Bez obzira što su oni favoriti za prolaz i mi moramo da iznesemo pritisak koji nam donosi mnogo, plasman u osminu finala“, rekao je Maksić za klupski sajt.\nRukometaši Partizana igraju su subotu od 17 časova u Rumuniji protiv domaće ekipe Baja Mare, revanš utakmicu šesnaestine finala Evrokupa. U prvom meču u Beogradu crno-beli su pobedili sa 30:26.\nEkipa Partizana je sinoć posle ponoći doputovala u Rumuniju.\n„U putu smo proveli oko 12 sati, tako da smo odlučili da se igrači prvo dobro naspavaju. Od domaćina smo dobili termin za trening malo pre 20 časova po lokalnom vremenu, što je kasno, ali i to je u redu. Ovo je rukometni grad, tako da svi očekuju da njihova ekipa odigra bolje nego u Beogradu. Zbog toga smo svesni da nas očekuje jos teža utakmica“, rekao je Maksić.\nVujasinović pred turnir u Budvi: Cilj tri pobede\nTrener vaterpolista Novog Beograda pred turnir u Budvi: Cilj…\nBroj objava u medijima o Djokoviću u poslednje dve nedelje…\nObradović traži ozbiljnu igru protiv Mege\nŽeljko Obradović: Mega zaslužuje respekt, moramo da igramo…


Ponoćni specijal (2016) - HBO Srbija\nPonoćni specijal MIDNIGHT SPECIAL\nRežiser: Jeff Nichols\t 2016 | 107 minuta\nGlume: Michael Shannon,\tJoel Edgerton,\tKirsten Dunst,\tAdam Driver,\tJaeden Lieberher\nOva naučno-fantastična drama prati oca koji pokušava da zaštiti sina, i otkriva istinu koja se krije iza dečakovih specijalnih moći. Ono što počinje kao beg od religioznog kulta i lokalnih vlasti ubrzo prerasta u sveopštu poteru.\nNaučno-fantastičnim trilerom „Ponoćni specijal“, scenarista i reditelj Džef Nikols još jednom dokazuje da je jedan od najizražajnijih pripovedača našeg vremena. Provokativni film koji prkosi žanrovskim okvirima, podjednako paranormalan koliko i izuzetno human, govori o ocu Roju (Majkl Šenon), koji želi da zaštiti sina Altona (Džejden Liberer), dečaka sa misterioznim moćima, koje čak ni Roj ne razume. Ono što počinje kao bekstvo od religioznih ekstremista i lokalnih vlasti ubrzo prerasta u sveopštu poteru u kojoj učestvuju najviši vladini zvaničnici. Rizikujući sve, Roj se obavezuje da će po svaku cenu pomoći Altonu da pronađe sopstvenu svrhu, u priči koja vodi publiku na opasno putovanje od Teksasa do obale Floride, istražujući veze ljubavi i poverenja i prirode vere.


BRNABIĆ u oesti Nišu: prva godišnjica rada niškog Naučno-tehnološkog parka - Juzne vesti %\nNaučno-tehnološki parkovi (NTP) mozak su koji će drugačije pozicionirati celu Srbiju i sve nas odvesti u mnogo bolju budućnost, izjavila je predsednica Vlade Republike Srbije Ana Brnabić povodom prve godišnjice rada niškog Naučno-tehnološkog parka koji već, kako je rekla, pokazuje potrebu za dodatnim kapacitetima.\n“Naučno tehnološke parkove vidim kao mozak koji treba da nas odvede u mnogo bolju budućnost, da nas pozicionira kao zemlju kakva Srbija i jeste – ne zemlju jeftine radne snage već talentovanih visokoobrazovnih stručnih ljudi, sposobnih da prave nove stvari, rešavaju probleme na intovativne načine, da pamet prodaju u inostranstvu za veliki novac”, rekla je Brnabić.\nPremijerka je rekla da će sve to doneti brži, dinamičniji rad i razvoj, veće plate, penzije više novca u budžetu i da zato Naučno tehnološke parkove vidim kao mozak koji treba da nas odvede u mnogo bolju budućnost, da nas pozicionira kao zemlju kakva Srbija i jeste zaista, kao kičmeni stub razvoja Srbije.\nSada kada su se stekli epidemiološki uslovi postoji ideja da se napravi Dan otvorenih vrata u Naučno tehnološkom parku, da Nišlije mogu da dođu kao i građani iz čitavog okruga i ovog dela Srbije i vide kakve se kompanije tu nalaze, šta rade.\n“Sve je to do te mere impresivno i nešto na šta nismo navikli da je i to Srbija. Mislim da će nam se svima vratiti samopouzdanje i nastaviti još bolje da radimo i nižemo nove uspehe”, rekla je Brnabić u niškom Naučno tehnološkom parku, te obećala svaku vrstu pomoći.\nAdministrator 08/03/2021 10/03/2021


Izmijenjena Odluka o demobilisanim borcima: Ukinute godine kao jedan od kriterija za ostvarivanje prava na jednokratnu pomoć – Dijalog\nIzmijenjena Odluka o demobilisanim borcima: Ukinute godine kao jedan od kriterija za ostvarivanje prava na jednokratnu pomoć\nIzmijenjena je Odluka o usvajanju Programa utroška sredstava s kriterijima raspodjele sredstava za rješavanje statusnih pitanja branilaca i članova njihovih porodica, sapćeno je iz Federalnog ministarstva za boračka pitanja. Federalna vlada je na telefonskoj sjednici prihvatila izmjene kojima su ukinute godine, kao jedan od kriterija za ostvarivanje prava na dodjelu jednokratne novčane pomoći.\nTo znači da pravo na apliciranje ima nezaposleni demobilizirani branilac koji je prijavljen kod nadležne službe za zapošljavanje najmanje godinu prije stupanja na snagu ove Odluke, a koji je bio pripadnik Oružanih snaga najmanje godinu, ukoliko stalno živi i ima prebivalište na teritoriji BiH i ako nema mjesečnih primanja.\nTakođer, pravo za jednokratnu dodjelu sredstava može ostvariti bračni partner umrlog demobiliziranog branioca koji je bio pripadnik Oružanih snaga najmanje jednu godinu. Ukoliko nije zasnovao novu bračnu zajednicu, ako je prijavljen kao nezaposleno lice kod nadležne službe za zapošljavanje najmanje godinu prije stupanja na snagu ove Odluke, ukoliko stalno živi i ima prebivalište na teritoriji BiH i ako nemaj mjesečnih primanja.\nFederalni ministar za pitanja boraca i invalida odbrambeno-oslobodilačkog rata Salko Bukvarević tim povodom je još jednom naglasio da je ovo Ministarstvo servis svim borcima te da su zahtjevi boračkih udruženja uvaženi čim su zaprimljeni. Ovom Odlukom, kako je naveo, cilj je da se pomognu najugroženije kategorije boraca, prvenstveno demobilizirani branioci koji nemaju drugih mjesečnih primanja.


25-02-2020 06:54 Ratni izveštaji Sirija / Irak Izdvojeno Svet Planeta\nDŽihadisti Hadžat Tahrir al-Šama (HTŠ) i njihovi saveznici podržani od strane Turske ove nedelje su pretrpeli više neuspeha u jugoistočnom delu Idliba, nakon novog pritiska Sirijske arpske vojske (SAA) da zauzmu planinski pojas Al-Zavija.\nPodržana ruskim vazdušnim napadima, Sirijska arapska vojska (SAA) uspela je da oslobodi tri grada u jugoistočnom Idlibu nakon što je preksinoć preuzela kontrolu nad džihadističkim uporištem Kafr Sijnahom.\nPrema terenskom izveštaju iz jugoistočnog Idliba od juče, Sirijska arapska vojska (SAA) zauzela je gradove Al-Nakajar, Arajnabiju i Sito al-Dair, koji se nalaze južno od Kafr Sijnaha.\nU izveštaju se dodaje da su se preostali džihadisti povukli na zapad kako bi izbegli da ih zarobe sirijske oružane snage.\nGlobalni poredak predvođen SAD-om je završen. Više o tome čitajte OVDE.


Počeo „Jahorina Ekonomski forum 2016“ - Privredna štampa\nRepublika Srpska pripada Istoku i Zapadu i na obje strane jasno vidi svoju priliku za rast i razvoj, poručeno je na svečanom otvaranju „Jahorina Ekonomskog foruma“. Najosjetljivije pitanje savremene ekonomije otvoreno je na plenarnoj sjednici, na kojoj su o položaju, prilikama i opasnostima za zemlje Zapadnog Balkana u multipolarnom svijetu i ekonomiji razgovorali Milorad Dodik, predsjednik Republike Srpske, Dragan Čović, član Predsjedništva Bosne i Hercegovine iz reda hrvatskog naroda, Petar Ivancov, ambasador Ruske Federacije u Bosni i Hercegovini i Lars-Gunnar Wigemark, šef Delegacije Evropske unije u Bosni i Hercegovini i specijalni predstavnik Evropske unije u BiH.\n„Obezbijediti razvoj i stabilnost u političkim okvirima BiH, u kojim nijedan ostvareni uspjeh nije postignut zahvaljujući njima već uvijek i isključivo uprkos njima, nije nimalo jednostavan posao. Ipak, mi smo, opet uprkos takvim okolnostima, uspjeli u tome. Regionalno povezivanje je od velikog značaja za budućnost svih zemalja u našem okruženju, a priča o jačem regionalnom povezivanju ima punu podršku Republike Srpske. Zajednički ekonomski nastup i ukrupnjavanje tržišta nas sve može učiniti samo konkurentnijim i bolje zastupljenim na globalnom tržištu“, rekao je u uvodnom obraćanju Milorad Dodik, predsjednik Republike Srpske.\nPosljednju dekadu obilježava najviše otvorenih globalnih pitanja i izazova, a svijetu i svim državama u njemu odavno nisu bili potrebniji pravi odgovori, kreativna rješenja i razmišljanje izvan dominantnih i nametnutih okvira. Republika Srpska prepoznaje tu potrebu za drugačijim perspektivama i pogledima, za bolje razumijevanje društva i tržišta u regionu, Ervopi i svijetu, te potrebu za još bolje poznavanje i izgradnju odnosa s cijelim svijetom, s obje njegove hemisfere.\n„Razumijevanje složenih procesa u svijetu danas je postalo neophodno za pravilno analiziranje i planiranje odgovarajućih strategija. Organizacijom Jahorina Ekonomskog foruma željeli smo da obezbijedimo priliku da na jednom mjestu okupimo stručnu i privrednu javnost, donosioce odluka i međunarodne ekonomske eksperte. Namjera nam je da razmijenimo iskustva, informacije i ideje o mogućnostima unapređenja naše ekonomije, u kontekstu složenih procesa koji se trenutno dešavaju Vaš odziv nam dokazuje da smo u namjeri uspjeli, a posebno nam je značajna podrška predsjednika Republike Srpske koji je prihvatio pokroviteljstvo ovog događaja i time pokazao potpuno razumijevanje za naša nastojanja“, rekao je u uvodnom obraćanju Saša Grabovac, izvršni direktor Udruženja ekonomista Republike Srpske SWOT.\nNeke od tema Foruma su kakav i koliki uticaj imaju zemlje BRIKS-a na globalnu ekonomiju i kako se globalne promjene odražavaju na zemlje Zapadnog Balkana, na koji način države utiču na privredu, šta privrednici misle o uticaju države na privredna kretanja, te šta ekonomisti misle o politici monetarnog popuštanja koje provode najveće ekonomske sile svijeta. Panelisti i učesnici će razgovarati o značaju industrije u kreiranju ukupnog društvenog bogatstva, o tome da li postoji uspješan model ekonomskog razvoja bez razvijenog industrijskog sektora, kao i kako sadašnji pad cijena sirovina ponovo mijenja pogled na sirovine kao faktor koji utiče na ekonomsku stabilnost, geopolitički položaj i bezbjednost zemalja. Učesnici i panelisti će tokom trajanja Foruma pokušati da odgovore i na pitanja o budućnosti i razvoju realnog sektora, turističkih potencijala Republike Srpske, te o neophodnim procesma koji nas čekaju tokom evropskih integracija.\nEkonomskom forumu na Jahorini prisustvuje više od 400 domaćih i stranih ekonomista, privrednika, predstavnika izvršne vlasti, političara, ambasadora i menadžera sa značajnim međunarodnim iskustvom.\nBRIKSJahorina Ekonomski forumRSUdruženja ekonomista Republike Srpske SWOT\nPrema Programu sufinansiranja zapošljavanja 2018. – mjera “Javni radovi 2018” Federalnog zavoda za zapošljavanje, Grad Goražde raspisao je Javni oglas…\nU periodu od 3.6. do 11.6. pod generalnim pokroviteljstvom kompanije Sarajevski kiseljak bh. javnost moći će uživati u vrhunskim teniskim…\nPOREZI – Porezni inspekcijski nadzor direktnih poreza u Federaciji BiH Prema preuzetim obavezama iz reformske agende, bilo je potrebno da…


Neokolonijalizam ili antiekstremizam – Škrip\n10. априла 2013. 27. новембра 2013. editor\tdemokratija, država, intervencija, Mali, region, sukob, vojska\nSukobi u severnom Maliju naveli su Francusku da brzo reaguje i spreči dalje napredovanje fundamentalista, ali i otvorili novi front u borbi protiv globalnog terorizma, prenevši težište sukoba sa Bliskog Istoka na jedan od najnerazvijenijih regiona u svetu- pojas Sahela.\nUpravo bi nerazvijenost ovog regiona mogao biti i najveći adut fundamentalistima u regrutovanju novih boraca. Slab otpor vojske i brzo napredovanje pobunjenika ukazali su na opasnosti pred kojima se nalazi, ne samo Mali, već i ostale države regiona. Neprofesionalnost i slaba opremljenost oružanih snaga, delovi teritorije koji de facto nisu pod kontrolom zvaničnih vlasti i nemaština su opšte karakteristike ovog regiona.\nMeđutim, u ovakvim uslovima ljudi žive decenijama, tako da to ne objašnjava u potpunosti zašto je baš sada i zašto baš u Maliju došlo do sukoba. Mali, država koja je svojevremeno smatrana pravim uzorom demokratije u ovom nerazvijenom delu sveta, u kojoj je prošle godine demokratski izabrani predsednik svrgnut sa vlasti vojnim pučem, već nekoliko decenija vodi borbu sa Tuarezima, berberskim plemenom koji se zalaže za nezavisnost severnog dela zemlje. Postavlja se pitanje šta je prouzrokovalo da se u poslednjih godinu dana proglasi „nezavisna država Azavad“ na severu Malija i otpočnu sukobi sa državnim oružanim snagama? Čini se da je pad režima Gadafija u Libiji, u okviru čije vojske je bio angažovan i značajan broj Tuarega, uticao na povratak ovih, sada već prekaljenih boraca sa znatnim naoružanjem, i započinjanje sukoba. Brzom napredovanju pobunjenika je, pored stanja u vosjci Malija, pomogao je i savez sa radikalnim islamskim grupama Ansar al-Dinom i Al-Kaidom Islamskog Magreba, čiji su ciljevi uspostavljanje šerijatskog prava. Vojska Malija, oformljena pre svega sa ciljem da štiti predsedničku palatu i druge državne institucije, nema kapaciteta da se sama odupre dobro organizovanim i ujedinjenim grupama.\nI ostale zemlje regiona imaju slične probleme. Zapadni sused Malija, Mauritanija, pati od hronične neorganizovanosti vojske i policije i teško je očekivati da može uspešno čuvati 2240 kilometara dugu granicu sa Malijem i sprečiti upade terorista, koji bi u susednim zemljama mogli da sačekaju odlazak francuskih snaga. Slična je situacija i sa Nigerom, u kojem Al¬-Kaida Magreba dejstvuje još od 2008. godine. Istovremeno, situacija u Maliju se odražavana i na Alžir, državu koja, uprkos relativno značajnom vojnom faktoru, ipak ne uspeva da kontroliše 1400 kilometara dugu granicu sa svojim susedom. Dokaz je i skorašnja „talačka kriza“, akcija u kojoj je zarobljeno i ubijeno preko tridesetoro ljudi, pretežno državaljana zemalja EU i SAD-a, a koja je nastala kao reakcija islamista na međunarodnu intervenciju u Maliju.\nSve je ovo navelo Francusku da reaguje i spreči dalje napredovanje pobunjenika. Međutim, uprkos važnosti smirivanja situacije u ovoj podsaharskoj državi, adekvatan odgovor zapadnih saveznika je izostao i Francuska se sama našla u ovoj borbi. Istovremeno, postoje oprečna mišljenja šta je Francusku navelo na intervenciju. Dok francuske trupe svakodnevno napreduju u borbi protiv terorista pod parolom zaštite ljudskih prava, sve se češće mogu čuti optužbe na njen račun da ovom akcijom prikriva svoje neokolonijalističke i imperijalističke ciljeve, povlačeći paralelu sa akcijom u Libiji, za koju je Zapad bio zainteresovan, između ostalog, i zbog naftnih bogatstava. Zona Sahela, kojoj pripadaju i delovi Malija, Nigera, Burkine Faso i drugih graničnih država smatra se veoma bogatom naftom i uranijumom, što je pojedine autore navelo na zaključak da Francuska zapravo ne pokušava da ponovo uspostavi demokratiju, već, pod izgovorom zaštite ljudskih prava, sledi sebične ciljeve zasnovane na ekonomskim interesima.\nČini se da je istina negde između i da su bezbednosna pitanja u pozadini ove akcije jer, ukoliko bi Mali preuzeli islamski fundamentalisti, ova država bi postala centar za regrutovanje i obuku Al Kaide, a Francuska bi, kao bivša kolonijalna sila, direktno bila izložena ovoj pretnji. Izgleda da je sprečavanje toga glavni cilj intervencije i podržavanja nedemokratskog režima vojske.\nIpak, uprkos snažnoj podršci francuskog javnog mnjenja, ova intervencija pati i od određenih unutrašnjih pretivrečnosti. Kontradiktornost kojoj je izložena intervencija u Maliju se ogleda u sledećem- jedna od važnijih tema izborne kampanje Fransoa Olanda bilo je i povlačenje francuske vojske iz Avganistana. Kako Bsada, u svetlu ekonomske krize, opravdati nimalo jeftinu intervenciju na afričkom kontinentu, dok se na unutrašnjem planu radi na povećavanju državnih finansija? Početkom februara, procenjeno je da je Francuska već potrošila oko 70 miliona eura na operacije u Maliju, što je više od 10 % budžeta tekuće godine za operacije van zemlje (procenjuje se da budžet iznosi oko 630 miliona). Pri tom, na povlačenje francuske vojske, koje je najavljeno za mart, svakako je uticalo i izostajanje vojne podrške evropskih saveznika, u prvom redu Nemačke, čiji je ministar spoljnih poslova Gvido Vestervele decidirano podvukao da njegova zemlja neće slati vojnike u Mali, ograničavajući svoju podršku intervenciji na logističku.\nRelativno kratko prisustvo francuskih trupa na teritoriji Malija je dovoljno da na određeno vreme kupi mir na ovoj teritoriji. Međutim, ukoliko se povuku u martu, kao što je i predviđeno, trebalo bi očekivati scenario sličan onom od pre intervencije. Pobunejnici, dobro skriveni na teritoriji država ovog regiona, sačekaće da strane trupe odu i nastaviti borbe sa državnim snagama. Uprkos naporima Zapada i malijskih zvaničnika da započu pregovore sa legitimnim predstavnicima stanovništva sa severa države, trebalo bi očekivati nastavak sukoba u ovom regionu, čim se pobunjenici pregrupišu i francuske trupe napuste zemlju. Ukoliko bi i tada izostala vojna podrška zapadanih saveznika, veliko je pitanje koliko će Francuska moći da sama izdrži u borbi sa pobunjenicima, i da li će intervencija i dalje uživati podršku javnog mnjenja. Pritom, treba imati u vidu i da su do sada pobunjeničke grupe na afričkom kontinentu delovale odvojeno, i da, ako bi savez tri terorističke grupe na severu Malija poslužio kao model ostalim organizacijama, zemlje ovog regiona bi se našle u velikim problemima da sačuvaju teritorijalna integritet, a zapadne države ne bi smele sebi da dozvole luksuz da još jednom ne reaguju na pokušaj stvaranja radikalno-islamskih država svega 2000 kilometara od evropskog kontinenta.\n← Student/kinja je rekao/la\nAfirmativno o Balkanskoj federaciji →\n3. фебруара 2015. 3. фебруара 2015. vuk


Konkurs LFN za podršku idejama građana u Nišu u 2022. godini - JUGPRESS\nLokalna fondacija Niš otvorila je novi, veliki Konkurs na kojem je formalnim i neformalnim grupama građana dostupno čak 18.000 evra za realizaciju kreativnih ideja. Treći po redu konkurs LFN otvoren je do 31. maja 2022. godine.\nPosle uspešno sprovedena dva konkursa u 2021. godini i 15 podržanih inicijativa građana, LFN želi da novim konkursom pruži podršku komšijama, aktivnim Nišlijama koji su spremni da pokrenu pozitivne promene u svojoj ulici, naselju, selu i gradu. Ovim javnim pozivom biće podržane inicijative koje doprinose razvoju Niša i povećanju kvaliteta života u zajednici, kao što su inicijative iz oblasti ulaganja u obrazovanje, podrške kulturi i umetnosti, unapređenja javnih prostora i razvoja sporta.\n„Iznos sredstava koji se dodeljuje kreće se do maksimalnih 120.000 dinara za manje inicijative, gde prednost imaju neformalne grupe i maksimalno do 350.000 dinara za veće inicijative, kod kojih prednost imaju registrovana udruženja. Podršku će dobiti minimum šest manjih inicijativa i minimum četiri velike“, saopštila je ova organizacija.\nPodrška je namenjena registrovanim udruženjima građana i neformalnim grupama koje pokreću i aktivno uključuju građane i građanke u svoje aktivnosti, zastupaju opšte interese svoje zajednice i deluju na teritoriji Grada Niša.\n„Verujemo da udruženi građani i građanke najbolje prepoznaju potrebe svojih zajednica, i to u najmanjim lokalnim jedinicama, naseljima, kvartovima, ulicama i dvorištima. Konkurs Lokalne fondacije Niš otvara prostor za raznovrsne projekte koji doprinose razvoju našeg okruženja“, navodi se u saopštenju LFN.\nOnlasti za koje građani mogu da konkurišu su Obrazovanje, Kultura, Javni prostori, Sport i Umetnost. Otvorena je mogućnost podrške i za projekte iz drugih oblasti značajnih za grad.\n„ Prepoznajte šta je potrebno da se promeni, okupite ljude koji dele vaše vrednosti i predložite nam rešenja“, poručuju iz LFN.\nKrajnji rok za finalnu realizaciju projekata na ovom Konkursu je 20. decembar 2022. godine.\n„ Predstavite nam vašu ideju popunjavanjem LFN Formulara koji se nalazi ispod ovog pasusa i pošaljite na adresu info@fondacijanis.rs najkasnije do 31. maja 2022. u 23.59 sati. Nezavisna selekciona komisija, koju LFN formira za ovu priliku, pregledaće i oceniti sve pristigle predloge projekata. Konačni rezultati biće objavljeni na sajtu www.fondacijanis.rs u ponedeljak 20. juna. Svi aplikanti mogu da dobiju detaljnije informacije o Konkursu slanjem poruke ili pitanja na imejl adresu info@fondacijanis.rs ili posredstvom naloga LFN na društvenim mrežama“, poručuju iz LFN.\nNa dva konkursa koja su realizovana u 2021. godini, LFN je već podržala 15 ideja formalnih i neformalnih grupa građana. Paralelno sa tim, nastavlja se prikupljanje dodatnih sredstava u zajednici, kroz različite aktivnosti koje realizuje LFN.


Tim Dalasa nadigrao je Toronto sa 114:110 i u pretposlednjoj utakmici ligaškog dela sezone obezbedio mesto među šest najboljih timova Zapadne konferencije.\nU pobedi Vašingtona nad Klivlendom sa 120:105 blistao je novopečeni rekorder po broju tripl-dablova u NBA ligi Rasel Vestbruk.\nJuta je nadigrala Oklahomu sa 109:93 a najmlađi košarkaš NBA lige Aleksej Pokuševski je za 32 minuta igre postigao šest poena uz devet skokova i jednu asistenciju.\nA srpski centar Nikolka Jokić nastavio je pohod ka tituli MVP-a lige i iako je u pobedi Denvera nad Detroitom sa 104:91 odmarao celu poslednju četvrtinu, meč je završio sa novim trostrukim dvocifrenim učinkom.\nPREPORUKA ZA VAS « Novak Đoković prvi je četvrtfinalista ovogodišnjeg Mastersa u Rimu Katai: Ponosan zbog jubileja »


Tanjug , J.O.\nVanredni parlamentarni izbori na Kosovu i Metohiji održavaju se danas, a građani Severne Mitrovice glasaju na 27 biračkih mesta. Na izborima na Kosovu i Metohiji učestvuje 25 lista, a pravo glasa ima milion i 937.868 birača, od kojih 22.457 upisanih birača u Severnoj Mitrovici.\nNa izborima na Kosovu učestvuje 25 lista\nIzbori za sobom vuku i velika očekivanja međunarodnog faktora, jer bi, nakon njih, trebalo da dođe do ukidanja taksi koje je Priština uvela na srpsku robu, ali i povratka za pregovarački sto u dijalogu Beograda i Prištine.\nU petak je počela distribucija izbornog materijala iz Centralne izborne komisije (CIK) u opštinske izborne komisije. Reč je o glasačkim listićima i pratećoj opremi koja će biti korišćena danas, na dan izbora, prenosi Kosovo Online.\nBiračka mesta biće otvorena od 7.00 do 19.00 sati, a povodom toga Valjdete Daka, predsednik kosovske Centralne izborne komisije, jutros je poručila: "Na Kosovu i Metohiji, gde se danas održavaju vanredni parlamentarni izbori, jutros je na vreme otvoreno svih 2.547 biračkih mesta". Daka je pozvala birače, političke partije i kosovske institucije da pomognu da izborni dan protekne u miru i bez incidenata.\n- Izbori na Kosovu i Metohiji za sada protiču bez ikakvih propusta ili incidenata - izjavio je portparol Centralne izborne komisije (CIK) Velmar Elezi.\nElezi je rekao na konferenciji za novinare u Prištini da će CIK saopštiti prvi pregled izlanosti u 11.30 časova, a zatim u 15.30, dok će u 19.30 časova imati podatke o ukupnoj izlaznosti birača.\nAP: Izbori na KiM u vreme poziva za obnovu dijaloga\n"AJDE, POHAPSITE NAS SVE" Vučić sa Srpskom listom uoči izbora na Kosovu o PRITISCIMA\nInače, sa biračkog spiska izbrisano je 33.779 birača koji su umrli ili onih koji su se odrekli "državljanstva" samoproglašenog Kosova.\nNa području Kosova i Metohije, u birački spisak upisano je oko 117.000 Srba, od kojih su skoro polovina upisani u biračke spiskove na području opština Zubin Potok, Leposavić, Zvečan i Severna Kosovska Mitrovica.\nKandidatske liste u ime srpske zajednice podneli su Srpska lista sa 17 kandidata, koalicija "Sloboda" sa šest, Samostalna liberalna stranka sa 13 i Partija kosovskih Srba sa osam kandidata.\nNepravilnosti tokom izbornog dana građani mogu prijaviti Opštinskoj izbornoj komisiji, direktno Centru za žalbe i prijave CIK-a, kao i brojnim nevladinim organizacijama koje će pratiti glasanje sa oko 33 000 ljudi.\nPredsednica CIK: Na izbore samo sa kosovskim dokumentima\nIzbore na severu Kosmeta pratiće 95 posmatrača organizacije "Demokratija na delu", od kojih 86 na svim biračkim mestima, zatim četvoro ljudi u mobilnom timu za sve četiri opštine, četiri opštinska koordinatora i glavni regionalni koordinator.\nNa sajtu CIK-a navodi se da je glasanje moguće s kosovskom ličnom kartom, vozačkom dozvolom ili pasošem, kao i s važećom putnom ispravom - bez dodatnog preciziranja zemlje koja ih izdaje.\nPredsednica CIK-a Valjdete Daka izjavila je pre nekoliko dana da će na izborima na KiM moći da se glasa samo s "kosovskim identifikacionim dokumentima" i upozorila da će svi članovi komisija koji se ne budu pridržavali smernica o upotrebi identifikacionih dokumenata snositi pravne posledice.\nNa severu Kosova i Metohije, na dan vanrednih parlamentarnih izbora biće angažovano više od 650 policajaca, izjavio je Regionalni portparol kosovske policije Branislav Radović.\nPredsednik Vučić poziva Srbe da glasaju na izborima\nPredsednik Vučić pozvao je Srbe sa KiM, ali i interno raseljene i prognane, da glasaju za Srpsku listu.\n- Moja je poruka, Srbi, izađite na izbore u što je moguće većem broju jer glasamo za opstanak na KiM, na našim ognjištima, glasamo za srpske plate u školama i bolnicama, jer će sve ukinutu ako ne budemo imali pravo glasa i ne budemo čuli glas Srba. Srbija zove, a ja molim ljude da pokažu odgovornost i ozbiljnost - rekao je ranije Vučić.\nOn je tada upozorio na moguće manipulacije glasovima na izborima na KiM - krađa putem pošte i pisama ili putem nevažećih listića, kako bi Priština dobila "lažne glasove za Srbe".\nPrištinski mediji: Ambasade velikih sila uzdržane po pitanju izbora na Kosovu\nDačić o Haradinajevoj PRLJAVOJ IGRI i okršaju velikih sila zbog Kosova\nISPOVEST PRVOG ZARAŽENOG U SRBIJI KOJI JE POBEDIO KORONU "Gledao sam slike svoje dece, one su mi dale snagu, OSTANITE KOD KUĆE SA PORODICAMA!"\nU Španiji VIŠE OD 9.000 ZARAŽENIH, novi rekord u broju preminulih: 864 osobe umrle u jednom danu


Turska zvanično uputila zahtev za izručenje Gulena - Sputnjik Srbija\n20:09 19.07.2016 (osveženo 22:21 19.07.2016) Preuzmite kraći link\nTurska vlada zvanično je uputila zahtev za izručenje islamskog sveštenika Fetulaha Gulena.Međutim, kako mediji javljaju, dokumenta koja je Turska poslala o Gulenu, američke vlasti ne mogu smatrati zahtevom za njegovo izručenje.\nPortparol Bele kuće Džoš Ernest izjavio je da je Ankara u elektronskom obliku poslala potrebna dokumenta američkoj vladi i zvaničnici razmatraju zahtev.\nZahtev je stigao nakon razgovora između američkog predsednika Baraka Obame i predsednika Turske Redžepa Tajipa Erdogana, tokom kojeg je Obama ponudio svoju pomoć Erdoganu u istrazi puča, ali je pozvao turskog lidera da oslabi svoj stav prema opoziciji.\nErdoganova vlada okrivila je Gulena, političku i versku ličnost, koji živi u Pensilvaniji, za organizovanje prošlonedeljnog pokušaja vojnog puča. U uličnim borbama u Istanbulu i Ankari poginulo je gotovo 300 ljudi, a više od 1.400 je povređeno.\nNakon pokušaja prevrata, turske vlasti sprovele su neviđeni progon pojedinaca za koje se veruje da su umešani.\nGulen, izručenje, Turska, Svet


Magnetna Hvataljka – LED Dioda – Boss Auto\nПочетнаAlati i OpremaMagnetna Hvataljka – LED Dioda\nDa li Vam je ikada nesto ispalo i bila Vam je potrebna neka hvataljka ili magnet. Sta ako Vam kazemo da smo u nas odlican asortiman proizvoda za majstore pridodali i proizvod pod nazivom magnetna hvataljka, i da u svom sklopu sadrzi LED diode radi boljeg osvetljenja. Ova hvataljka je sve sto je potrebno jednom majstoru. Pronacicete je u sklopu Boss Auto 021 ponude alata i opreme. Poruciti jos jednostavnije, i brzo docekati na Vasoj kucnoj adresi. Boss Auto 021, sve na jednom mestu za Vasa prevozna sredstva.\nPostavite prvu recenziju za “Magnetna Hvataljka – LED Dioda” Одустани од одговора


Centar za stručno usavršavanje u obrazovanju: Kurs za bibliotekare - TV 4S\nCentar za stručno usavršavanje u obrazovanju: Kurs za bibliotekare\nOd tv4s objavljen 21 јуна, 2018\nU okviru programa Stalno stručno usavršavanje Bibliotečko – informacionih stručnjaka u Centru za stručno usavršavanje u obrazovanju u Leskovcu, održava se dvodnevni Kurs prelazak na Kobis 3 – odnosno Katalogizacija sa normativnom kontrolom ličnih imena autora, namenjen uposlenicima leskovačke Narodne biblioteke Radadoje Domanović. Ovaj dvodnevnik kurs koji je akreditovan od strane Narodne biblioteke Srbije realzuje Odeljenje za razvoj i unapređenje bibliotečke delatnosti i Odeljenje nabavke i obrade.\n,,Ovo je jedna serija od ukupno 52 kursa koliko će tokom ove kampanje u periodu od juna do septembra biti realizovano kako bismo katalogizatore biblioteka u Srbiji upoznali sa prelaskom na katalogizaciju sa normativnom kontrolom ličnih imena autora. Nakon uvođenja automotizacizje u biblioteke, ovo predstavlja drugi zančajan korak u bibliotekarstvu u Srbiji,” ocenjuje načelnik Centra za uzajamnu katalogizaciju Narodne biblioteke Srbije Milorad Vučković.\n„U informatičkom društvu, biblioteke su nezaobilazni centri znanja, a njihov zadatak je i evidentiranje rezultata intelektualne produkcije. Svoju ulogu, međutim, mogu obavljati samo ako je njihovo funkcionisanje podržano savremenom informacionom i komunikacionom tehnologijom kao i stručnim usavršavanjem“.\nKurs se sufinansira sredstvima grada Leskovca, iz budžeta Republike Srbije Ministarstva kulture i informisanja, a održava uz podršku leskovačkog Centra za stručno usavršavanje u obrazovanju Leskovac.


Poklon NIS-a mališanima iz Udruženja „Deca su ukras sveta“ | NIS\nNIS > Presscentar > Vesti > Poklon NIS-a mališanima iz Udruženja „Deca su ukras sveta“\nZaposleni NIS-a, volonteri organizovani u okviru kompanije, uručili su danas paketiće deci iz Udruženja „Deca su ukras Sveta“ i na ovaj način dokazali da je svaki dan praznik kada je potrebno da usrećimo nekoga.\nDogađaj uručenja paketića organizovan je u amfiteatru novosadskog Spensa, u saradnji sa Gradom Novim Sadom.\nBojana Štrbac, koordinator za odnose sa zaposlenima NIS-a i volonter kompanije, naglasila je da su humanitarne akcije neizostavan deo poslovanja NIS-a i da je briga o najmlađima podjednako bitna i kompaniji i pojedincima: „S obzirom na to da se kompanija NIS odavno bavi društveno-korisnim radom, u skladu sa potrebom kompanije, ali i osnovnom, ljudskom potrebom da ovaj svet učinimo boljim, u okviru NIS-a oformljen je Klub volontera. Naši volonteri su danas ovde da uruče donaciju namenjenu Udruženju „Deca su ukras sveta“, ali i da provedu kvalitetno vreme sa mališanima. Sigurna sam da ćemo svi sačuvati ovo druženje kao jednu lepu uspomenu“.


Komercijalna banka počela da prima zahteve za subvencionisane poljoprivredne kredite - Edukaplus\nKomercijalna banka počela da prima zahteve za subvencionisane poljoprivredne kredite\nNa osnovu Uredbe Vlade Republike Srbije o raspodeli podsticaja u poljoprivredi i ruralnom razvoju u 2016. godini, Komercijalna banka je počela sa prijemom zahteva za subvencionisane kredite. Krediti se odobravaju u saradnji sa Ministarstvom poljoprivrede, a namenjeni su registrovanim poljoprivrednim gazdinstvima u aktivnom statusu, saopštila je ova banka.\nKako je navedeno, krediti se odobravaju u dinarima, bez valutne klauzule, uz fiksnu kamatnu stopu od 3% na godišnjem nivou. Rok otplate za ove kredite je do tri godine, uz mogućnost korišćenja grejs perioda do godinu dana. Namena kredita obuhvata razvoj stočarstva i nabavku hrane za životinje, razvoj povrtarstva, voćarstva, vinogradarstva i cvećarstva, kao i ulaganja u novu poljoprivrednu mehanizaciju i opremu.


UN Woman: Rodni stereotipi u Srbiji i dalje prisutni - Društvo - Dnevni list Danas\nPočetna » Društvo » UN Woman: Rodni stereotipi u Srbiji i dalje prisutni\nUN Woman: Rodni stereotipi u Srbiji i dalje prisutni\nRodni stereotipi u Srbiji su i dalje prisutni i oni podržavaju patrijarhalne strukture i odnose u kojima su žene neravnopravne u nizu aspekata – od političkog odlučivanja i ekonomske participacije, do odnosa u porodici, navodi se u saopštenju za medije.\n0Piše: Danas Online 05. aprila 2018. 10.56 Izmenjeno: 10.57\nMapiranjem je identifikovano više uspešnih kampanja koje su sprovedene tokom prethodnih pet godina u Srbiji, a koje su bile usmerene prema različitim ciljnim grupama. Kao veoma uspešne su ocenjene kampanje koje se sprovode među mladima, a koje osnažuju devojčice i devojke da prepoznaju nasilje u vezi i suprotstave se nasilnim partnerskim odnosima koji se često ispoljavaju u različitim formama kontrole, uslovljavanja i uskraćivanja slobode. Veoma su bile uspešne kampanje usmerene na mlade muškarce. One su uticale na transformaciju njihovih identiteta kao muškaraca, odnosno shvatanja šta znači biti muškarac, što u našoj kulturi podrazumeva i upotrebu nasilja kao komunikacije (vršnjačko nasilje, rodno zasnovano nasilje, nasilje kao „odbrana časti“ i sl.). Ove kampanje su od posebnog značaja jer, kako je pokazalo regionalno anketno istraživanje, muškarci znatno češće nego žene podržavaju stavove koji opravdavaju ili čak zagovaraju nasilje nad ženama, piše u saopštenju.\nKako se saopšteva tako je među onima koji podržavaju stav da žene treba da traže dozvolu od partnera da bi posetile lekara znatno više onih koji se slažu sa tim stavom nego među ženama (64% prema 36%), mada je ukupan broj osoba koje se sa tim stavom slažu mali (manji od 1%). Svaki deseti ispitanik/ca smatra da „neke žene vole da budu istučene“, a među njima su većinom muškarci (70%). Stoga su kampanje koje utiču na promene stavova i svesti mladih muškaraca od izuzetnog značaja, a kako pokazuju i rezultati, kod mladića koji su bili uključeni u ove programe došlo je do promena u stavovima i ponašanjima.\nPrimeri ovih uspešnih inicijativa biće prestavljeni širom regiona, a na radionici koja je održana u Beogradu uz učešće stručnjaka/inja, predstavnika/ca civilnog društva, istraživačkih institucija, na kojoj je dr Marija Babović, direktorka programa SeConS-a predstavila nalaze mapiranja, diskutovalo se i o tome šta je potrebno ubuduće uraditi. Istaknuto je da je promene u stavovima i vrednostimamoguće podstaći samo u uslovima šireg konteksta razvoja društva Srbije, te promene odnosa moći između žena i muškaraca; da je potrebno nasilje nad ženama sagledati u tom širem kontekstu rodnih nejednakosti koje prožimaju sve sfere društva i privatnih odnosa, ali i da je potrebno sprovoditi šire kampanje koje utiču na promene stavova i vrednosti, jer su opisani primeri ukazali na dobre pomake, ali među manjim grupama stanovništva, jer su obično ove kampanje manjeg obima, piše u saopštenju.\nrodna ravnopravnost, setereotipi, zeneBeograd


Teheran spreman da pomogne sirijskoj vlasti da isteraju američke vojnike - Sputnjik Srbija\n08:36 20 Januar 2020\nTeheran spreman da pomogne sirijskoj vlasti da isteraju američke vojnike\n11:11 25.12.2019 Preuzmite kraći link\nTeheran je spreman da pomogne Damasku u isterivanju američkih snaga koje se nalaze na sirijskoj teritoriji, ako mu se vlasti Sirije obrate za pomoć, saopštio je savetnik vrhovnog lidera Irana Ali Akbar Velajati.\nU intervjuu televiziji RT Velajati je naglasio da SAD pljačkaju sirijsku naftu, dok se američki predsednik Donald Tramp pljačka sirijski narod i ponaša se kao „međunarodni lopov“.\n„Mi smo spremni da pružimo pomoć za povlačenje američkih snaga iz Sirije, kao odgovor na molbu sirijskih vlasti i ukoliko mi budemo imali mogućnosti za to“, dodao je on.\nRanije je šef pentagona Mark Esper izjavio da će SAD ostati u Siriji do potpunog poraza terorističke organizacije DAEŠ.\nSirija, SAD, Iran\n08:32Japanski premijer odlučan u rešavanju teritorijalnog spora sa Rusijom


Prvi Zrenjaninci dobili ugovore za subvenciju bicikla - Ekonomija - Dnevni list Danas\nPočetna » Vesti » Ekonomija » Prvi Zrenjaninci dobili ugovore za subvenciju bicikla\nM. P.26.09.2021. 12:45\nUgovore je potpisalo dvadeset građana, od četvrdeset prijavljenih, objašnjavaju u lokalnoj smaoupravi gde kažu da bicikle vide kao ekološki prihvatljiv transport na teritoriji ovog grada koji ima dosta biciklističkih staza.\nTakođe navode da je prispelo još prijava i da je toku obrada još jednog broja prispelih zahteva, od strane Komisije za realizaciju nabavke bicikala kao ekološki prihvatljivog transporta na teritoriji grada Zrenjanina, nakon čega će uslediti potpisivanje ugovora.\nJavni poziv za dodelu bespovratnih sredstava građanima za nabavku bicikala otvoren do utroška sredstava opredeljenih u budžetu grada za ovu namenu, u ukupnom iznosu od milion dinara.\nNa ovakav način do novog bicikla može doći 200 podnosilaca sa potpunom dokumentacijom. Javni poziv objavljen je na sajtu grada Zrenjanina, gde se nalazi i lista tri odabrana direktna krisnika preko kojih se realizuju mere, što znači da se subvencija uplaćuje prodavcu bicikla gde će ga građani kupiti.\nDokumentacija za subvencionisanu kupovinu bicikala podnosi se u uslužnom centru gradske uprave.\nCilj sufinansiranja je povećanje broja biciklista na ulicama Zrenjanina, u svrhu poboljšanja kvaliteta vazduha i smanjenja zagađenja životne sredine.\nPravo učešća na javnom pozivu imaju građani koji poseduju važeću ličnu kartu sa prebivalištem na teritoriji Zrenjanina, u trenutku podnošenja prijave.\n4 reagovanja na “Prvi Zrenjaninci dobili ugovore za subvenciju bicikla”\n26. septembra 2021. u 13.45\nTi bicikli,totalno će anulirati prljavu tehnologiju fabrike guma.\n26. septembra 2021. u 14.28\n5000 Din za bicikl?\n26. septembra 2021. u 20.06\nNije neka kinta, nego je problem u tome što samo neke radnje učestvuju u tome, a ne sve.Znači, opet neka vrsta monopola ili nameštaljke.Šta ako neko želi bajs naprimer iz prodavnice Moderna S, a ta radnja nije na spisku za subvencije?Takođe imaju najbolji i najveći izbor električnih biciklova koji nisu jeftini, pa bi i tih 5.000 značilo nekom…


Dragoslav Popović:Koliko su realne najave o proizvodnji i punjenju vakcina | Novine Toronto\nDragoslav Popović:Koliko su realne najave o proizvodnji i punjenju vakcina\nKonsultant za vakcine i imunizaciju dr Dragoslav Popović izjavio je da treba postaviti pitanje koliko su realne najave da će Srbija praviti "fabriku vakcina", kao i one da će se na Institutu Torlak puniti ruska vakcina protiv kovida-19.\n"Podržavam to što je poraslo interesovanje za ulaganje u vakcine globalno i kod nas, ali treba biti vrlo oprezan, zato što je sada situacija takva da je trenutno potražnja izuzetno velika, nekoliko puta veća od normalne godišnje potrebe za vakcinama. Međutim, već sledeće godine tržište će se jako brzo vraćati u pred-kovid stanje, tako da treba biti oprezan jer na dužu stazu potražnja za vakcinama neće biti ovakva kakva je danas", rekao je Popović agenciji Beta.\nOn je dodao da za počinjanje proizvodnje treba i vremena i novca i da se u tom poslu mora gledati na duže staze, a ne samo od danas za sutra.\n"Nove tehnologije su napravile jedan gigantski korak u brzini razvoja vakcina. Samo ako smo spremni da usvajamo i radimo na takvim tehnologijama, ima smisla da učestvujemo u trci. Ako nismo, to će biti promašena investicija", ocenio je Popović.\nPredsednik Srbije Aleksandar Vučić objavio je juče na svom nalogu na Instagramu video snimak planova za buduću fabrike vakcina u Srbiji i napisao da bi tako trebalo da izgleda srpska fabrika vakcina koja se gradi sa partnerima iz Ujedinjenih Arapskih Emirata i Kine.\nPopović je rekao da se ovde priča o zgradi, ali se gubi iz vida da zgradu i njene gabarite određuje tehnologija koja će se koristiti, projektovani kapaciteti, tržište na koje ciljamo i ulaganje koje smo spremni da obezbedimo na duže staze.\n"Tu treba da radi visoko obrazovan kadar, takve ljude ne možete angažovati tek tako i na kratke staze", rekao je Popović.\nPrema njegovim rečima, Srbija mora misliti i o partnerima pa iako je Kina verovatno najbrže rastuća tehnološka sila, i ona je nova na svetskom tržištu vakcina, a Ujedinjeni Arapski Emirati su se pojavili tek sa ovom vakcinom.\n"Da bi se ostvarila proizvodnja vakcina, mora da se ispuni veliki broj uslova: da imate registrovanu Agenciju za lekove, što imamo tek od 2019. godine, ali morate da imate i razvijete kadar, i to ne samo farmaceute, mikrobiologe, virusologe i slično, već i kadar koji poznaje industrijsku tehnologiju proizvodnje vakcina, zatim jaku naučnu bazu u institutima koji će da vrše razna klinička i druga ispitivanja", naveo je Popović.\nOn je dodao da potencijalna zemlja-proizvođač mora takođe da ima i veliku grupu u stanovništvu koja će biti spremna da se na njima dobrovoljno testiraju nove vakcine.\n"Ali, pre svega, morate imati jasnu viziju šta hoćete i lidere koji će vas povesti u pravcu kojim će da idu oni koji su najuspešniji na svetskom tržištu", naveo je Popović.Popović je kazao je da postoji jedna anegdota o proizvodnji vakcina koja kaže da ako hoćete da dostignete odgovarajuću tehnologiju i standarde za proizvodnju, treba vam deset godina, zatim deset puta po deset miliona dolara i deset farmaceuteskih fakulteta.\n"To jeste anegdota ali govori o tome da je potrebno vreme, ogromne investicije i naučna baza, koja je izuzetno važna", kazao je Popović.\nPrema njegovim rečima, činjenica je da trenutno postoji trka za kovid vakcinama, ali će jako brzo stvari krenuti u drugom pravcu.\n"SAD su dosegle 50 odsto vakcinisanih i za mesec dana će pokriti sve potrebe za vakcinama pa će krenuti da te vakcine guraju na globalno tržište. Istovremeno, isto će se desiti i sa EU. Takođe, izlaze nove vakcine u narednih nekoliko meseci od drugih proizvođača iz velike farmaceutske industrije i oni će vrlo brzo zatrpati tržište. Teško da će tu biti mesta za nekog ko potpuno nov izlazi u svet. Ne zaboravite da je više od 200 instituta širom sveta krenulo u trku za porizvodnjom kovid vakcine još u januaru 2020, a samo njih devet je došlo do proizvoda koji je ušao u masovniju proizvodnju", rekao je Popović.\nObjasnio je da su standardi za proizvodnju vakcina vrlo rigorozni i traže mesece provedene samo u planiranju postrojenja i tehnoloških procesa samo da bi se zadovoljili GMP zahtevi (Global manufacturing practice).\nOn je dodao da sve vakcine koje danas vidimo u redovnim programima ne proizvode više državni instituti, već privatni sektor sa potpuno drugačijim gledanjem na sve to nego što je to bilo u periodu šezdesetih ili sedamdesetih godina 20. veka, kada je nekoliko razvijenijih zemalja sveta imalo državne institute koji su proizvodili vakcine.\nPrema njegovim rečima, to je bio i period u kome vakcine nisu bile dostupne za dve trećine stanovnika sveta, osim u slučajevima epidemija, kao što je dečja paraliza.\n"Tržište i tehnoogija su se u međuvremenu promenili u pravcu koji je drugačiji. U EU nijedna od zemalja - ni Nemačka, ni Francuska, ni Holandija, ni Belgija - nema svoj nacionalni institut za proizvodnju vakcina. Taj model je jednostavno prevaziđen", smatra Popović.\nGovoreći o mogućnosti da Torlak puni rusku vakcinu "Sputnik V," što je takođe najavljivao Vučić, Dragoslav Popović je rekao da taj institut ima vrlo limitirane kapacitete za punjenje, i u pandemijskim uslovima oni ne mogu ostvariti "bilo kakav ozbiljan izlaz na svetsko tržište".\n"Eventualno bi mogli zadovoljiti potrebe Srbije i nekih zemalja u okruženju, ali samo ako se vakcine pojave u vrlo kratkom roku. S druge strane, mi imamo pokriven dobar deo stanovništva vakcinama, a zvaničnici su govorili da već imamo ugovoreno više od deset miliona doza kovid vakcina, što je i više nego dovoljno", naveo je Popović.\nOn je kazao da je Torlak odavno izgubio tržište van Srbije, da su tehnologije koje je ta ustanova koristila prevaziđene, da su standardi koje treba da ispuni potpuno promenjeni i mnogo su viši nego što je Torlak ikada radio.\nObjasnio je da je najnovija vakcina koju Torlak proizvodi vakcina za sezonski grip, i to je prva koju je proizveo tako što je dosegao potrebne standarde.\n"Vakcina je izašla 2020. godine u relativno malom broju doza, ali to je trovalentna vakcina koja je izašla kada se na tržištu već pojavila četvorovalentna vakcina. Sada Vlada Srbije najavljuje da će Torlak početi da proizvodi četvorovalentnu vakcinu, ali je pod velikim znakom pitanja da li u to treba ulaziti. Jer sada imamo nove tehnologije i može se desiti da će pre nego išta uradimo, izaći vakcina za grip na bazi mRNK ili neke druge nove tehnologije. A već se priča o tome da se razvija vakcina koja će kombinovati kovid i grip u jednoj dozi", rekao je Popović.\nPonovio je da je vrlo diskutabilno koliko dugo će trajati potražnja za kovid vakcinom.\n"U narednih 12 meseci bi i najsiromašnije zemlje trebalo da dobiju dovoljne količine vakcina i tako ćemo se približiti zatvaranju pandemije te će potreba za vakcinom prestati", kazao je Popović.


Fudbaleri Barselone plasirali su se u finale španskog Superkupa pobedom nad Sosijedadom posle penala 1:1 (3:2). Junak Blaugrane bio je golman Mark Andre ter Štegen, koji je odbranio prva dva jedanaesterca, dok je jedan igrač plavo-belih pogodio… »\nCrveno-beli prema nezvaničnim informacijama neće igrati duel u Madridu protiv "kraljevskog kluba" Košarkaši Crvene zvezde nisu poleteli za Madrid, pošto avion koji je trebalo da poleti još u devet ujutru nije dobio dozvolu za let zbog zaleđenog… »\nMožda je propao dogovor o pozajmici? Možda je propao dogovor o pozajmici? Srpski napadač je već spakovao kofere i kupio avionsku kartu za Frankfurt, a Zinedin Zidan o tome ne zna ništa? Dok se ekipa priprema za polufinalni meč Superkupa Španije… »\nZagonetna izjava Zidana: Jović je sa nama, meni niko ništa nije rekao!\nTrener Real Madrida Zinedin Zidan dao je "čudnu" izjavu u vezi sa Lukom Jovićem i njegovom pozajmicom u Ajntraht. Srpski napadač je, prema navodima svih relevantnih novinara i medija dogovorio povratak u Frankfurt, u kojem će ostati do kraja sezone… »\nDnevnik pre 30 minutajoš 47 povezanih\nKurir pre 30 minutajoš 22 povezane


Konverzacijski kurs italijanskog jezika - Skola Hellas\nKonverzacijski kurs italijanskog jezika omogućava Vam da na sto laksi nacin,uz oslobadjanje jezicke barijere, možete verbalno komunicirati sa govornicima italijanskog jezika. Vaše znanje postaje aktivno u onom trenutku kada stecene gramaticke I leksicke jedinice mozete primeniti u konverzaciji.\nKroz niz razlicitih tema,svaki clan grupe,postaje aktivni ucesnik u konverzaciji na italijanskom jeziku.\nKonverzacijski kurs italijanskog jezika jezika će Vam pomoći da se oslobodite i konačno progovorite. Uz profesionalni odabir tema dovešćemo vas do aktivnog poznavaoca italijanskog jezika. Kurs je osmišljen tako da poboljšate svoju sposobnost komunikacije kako u svakodnevnim i neformalnim situacijama, tako i u poslovnom i formalnom okruženju. Na kursu je gramatika minimalna, i akcenat je apsolutno na govoru i snalaženju u prostoru.\nDa biste pohađali konverzacijski kurs italijanskog jezika potrebno je da imate odgovarajuće predznanje – da je nivo vaše jezičke sposobnosti na nivou B2 i iznad. Testiranje Vašeg nivoa znanja je besplatno i odvija se u prostorijama naše škole.\nIntenzivni konverzacijski kurs italijanskog jezika namenjen je polaznicima koji se žele usavršiti, a već dobro vladaju italijanskim jezikom. Polaznici stiču znanje ne samo o jeziku nego i o navikama i kulturi zemlje. Pružamo Vam mogućnost aktivnog ucestvovanja u zanimljivim diskusijama i aktualnim temama te samom tim I oslobađanja u komunikaciji na italijanskom jeziku.Intenzivni konverzacijski kurs italijanskog jezika je posebno osmisljen prema Vašim interesovanjima, pa možete sami ucestvovati u odabiru tema. Polaznici će poboljšati govorne veštine različitim zanimljivim, interaktivnim vežbama i simulacijama određenih situacija.


Papa će se oglasiti o pedofiliji\nPapa Benedikt XVI očekuje da će njegovo pastoralno pismo o problemu seksualnog zlostvljanja u crkvi u Irskoj pomoći "pokajanju, isceljivanju i preporodu". Papa je, obraćajući se vjernicima i turistima na Trgu Svetog Petra, saopštio da će u petak završiti njegovo dugo očekivano pastoralno pismo povodom pedofilije u Irskoj, objavio je agencija Rojters.\nOčekuje se da će pismo biti objelodanjeno u petak ili subotu, naveli su izvori u Vatikanu\n"Kao što vam je poznato, poslednjih mjeseci Crkva u Irskoj je ozbiljno uzdrmana zbog slučajeva seksualnog zlostavljanja djece. Kao izraz moje najdublje zabrinutosti, napisao sam pastoralno pismo povodom te bolne situacije. Tražim od svih vas da ga pročitate za sebe, otvorenog srca i u duhu vjere. Nadam se da će pismo pomoći u procesu pokajanja, isceljenja i preporoda", istakao je papa.\nPismo irskom narodu, prvi ikad napisani papin dokument posvećen isključivo pedofiliji, nastalo je kao rezultat izvještaja vlade Irske o raširenoj pojavi zlostavljanja djece u irskoj Crkvi, posebno u Dablinskoj nadbiskupiji.\nU tri istrage, koje je irska vlada naredila, otkriveni su šokantni podaci o zlostavljanju djece, što je Crkva decenijama skrivala, u periodu od 1930. do 1990-ih, a u čemu je bilo uključeno više od 1.500 djece.\nIako je upućeno irskom narodu, očekuje se da će pismo dotaći i brojne evropske katoličke crkve, uključujući i papinu domovinu Njemačku, u kojima su djeca, takođe, seksualno iskorišćavana.


Crnadak o slučaju Prilepin: Primili smo rusku notu\nMinistar inostranih poslova BiH Igor Crnadak potvrdio je da je Ministarstvo primilo notu ruske strane zbog zabrane ulaska u Bosnu i Hercegovinu ruskom piscu Zaharu Prilepinu i odgovor će dostaviti u što kraćem roku.\n“Najkasnije do ponedjeljka poslaćemo dopis Obavještajnom odboru u kojem su Denis Zvizdić (predsjedavajući Savjeta ministara BiH), Mirko Šarović (ministar spoljne trgovine i ekonomskih odnosa BiH) i Vjekoslav Bevanda (ministar finansija i trezora BiH) i zatražićemo informaciju u vezi sa ovim slučajem, a oni će zatražiti informacije od Obavještajno-bezbjednosne agencije BiH (OBA). Kada dobijemo sve informacije, proslijedićemo ih ruskoj ambasadi u BiH. To je minimum diplomatske kulture”, rekao je Crnadak na konferenciji za novinare.\nRuski novinar i književnik Jevgenij Prilepin, zaustavljen je u četvrtak na graničnom prelazu Rača između Srbije i BiH, a bio je na putu za Banjaluku gdje je trebao da ima nastup u okviru manifestacije Kočićev zbor.\nPrilepinu, koji kao pisac koristi ime Zahar, zabranu u Bosnu i Hercegovinu izdala je OBA, “kao čovjeku koji predstavlja prijetnju za bezbjednost i međunarodne odnose te zemlje”.Zahar Prilepin bio je aktivno angažovan na strani proruskih separatista u regiji Donjeck u Ukrajini u borbi protiv ukrajinskih vlasti.Predsjednik bosanskohercegovačkog entiteta Republika Srpska (RS) Milorad Dodik osudio je zabranu ulaska Prilepinu nazvavši je sramnom, nedopustivom i uperenom protiv prijatelja RS-a.\nDodik je u Banjaluci trebao da uruči Prilepinu Orden Njegoša prvog reda za, kako je objavila SRNA, “priznati rad i zasluge u kulturnom i duhovnom razvoju, kao i za posebne zasluge na polju javne djelatnosti, kojima se doprinosi jačanju prijateljskih odnosa Ruske Federacije i RS-a”.


LSV: Nije dovoljno samo ukidanje zakona, država mora da obešteti penzionere | Autonomija\nSunday, 26. May, 2019.\n"Vlast da hitno saopšti penzionerima iznos koji država treba da im nadoknadi za period u kojem su penzije umanjene"\nLiga socijaldemokrata Vojvodine (LSV) upozorila je danas da ukidanje Zakona o privremenom uređivanju načina isplate penzija ne sme da isključi obeštećenje penzionera za novac koji im je zakinut proteklih godina.\nU saopštenju LSV ukazuje se da je zakon kojim su penzije umanjene najavljivan i usvojen kao privremeni, a da je na snazi već četiri godine, što penzioneri ne mogi da zaborave.\nDodaje se da su u tom periodu penzije jednokratno povećane tri puta i to 1,25, zatim 1,5 u 2017. i 5 odsto linerano od 1. januara, uprkos tome što je Zakonom o penzionom i invalidskom osiguranju predviđeno usklađivanje penzija dva puta godišnje, u skladu sa rastom potrošačkih cena i korigovano za rast BDP.\n„Taj novac, od obaveznih a neisplaćenih povećanja penzija, država duguje svim penzionerima, uključujući i one kojima nisu umanjene penzije, odnosno kojima su penzije niže od 25.000 dinara“, navodi LSV.\nTa stranka smatra da je novac koji se po ovim osnovama penzionerima duguje u prethodne četiri godine, potrebno samo umanjiti za iznos povećanja koje je već isplaćeno, nakon čega država treba da saopšti kojom dinamikom će taj novac biti isplaćivan.\nVreme isplate, kako se dodaje, ne sme da traje duže od 12 meseci.\n„Vlast bi morala da hitno i jasno utvrdi i saopšti penzionerima iznos koji država treba da im nadoknadi za period u kojem su penzije umanjene, kao i dinamiku kojom će to biti isplaćeno. U suprotnom, prostim ukidanjem Zakona o privremenom uređivanju načina isplate penzija bez ovog obeštećenja, penzionerima će biti naneta velika nepravda„, ocenjuje se u saopštenju.\nLSV napominje i da takva nepravda neće moći da sakrije najavom da će, zajedno sa ukidanjem zakona, „biti utvrđen pravni osnov kojim se daje mogućnost Vladi za isplatu novčanog iznosa kao uvećanja uz penziju u zavisnosti od ekonomskih kretanja i finansijskih mogućnosti budžeta Republike Srbije“, a naročito ako to podrazumevao ukidanje zakonskih odredbi koje obavezuju na usklađivanja penzija dva puta godišnje sa rastom cena i BDP-a.\nSavez za Srbiju 8.juna obeležava šest meseci od prvog protesta okupljanjima širom Srbije\nDS: Utvrditi odgovornost za propuste koji su doveli do tragedija u porodičnom nasilju\nLSV: Izručiti Radetu i Jojića, raskrstiti sa politikom zločina i mržnje


Eparhija podržala Vučićevu inicijativu o pomoći Srbima na KiM - Radio Kontakt Plus\n10:33, 27.02.2021Izvor: Radio Kontakt Plus\nIz Eparhije navode da će najavljena pomoć znatno doprineti ekonomskom oporavku naroda koji je dodatno ugrožen zbog nedavnih poplava i pandemije koronavirusa, navodi se u saopštenju iz ERP.\nU saopštenju se dodaje da pozdravljaju i najavu gradnje КBC u Gračanici i modernizaciju postojećeg КBC u Кosovskoj Mitrovici, kao i ulaganja u obrazovne ustanove i infrastrukturu u srpskim sredinama.\n„Кosovska Mitrovica i Gračanica su dva centra od ključnog značaja za zdravstvo i obrazovanje našeg naroda na Кosovu i Metohiji. Ovim najavama i konkretnim merama koje će biti preduzete, država Srbija jasno šalje poruku da čvrsto ostaje uz svoj narod na Кosovu i Metohiji, i severno i južno od reke Ibar, što će značajno doprineti ohrabrenju i pomoći onima koji su u teškoj ekonomskoj situaciji“, ističe se u saopštenju.\nUkazuje se da Eparhija već godinama, uz pomoć Кancelarije za Кosovo i Metohiju Vlade Republike Srbije, opstaje sa svojim sveštenstvom, monaštvom i vernim narodom u veoma teškim bezbednosnim i ekonomskim uslovima.\n„Ovo je prilika da se još jednom, i na ovaj način, zahvalimo našoj državi i našem narodu koji živi u centralnoj Srbiji i dijaspori, na svoj pomoći koju nam nesebično pružaju“, navodi se u saopštenju.\nIz Eparhije napominju da je “nama, koji danas živimo na prostoru Кosova i Metohije, sasvim jasno da su naša država i Crkva od ključnog značaja za opstanak naroda i očuvanje Кosova i Metohije“.\n„Doprinoseći, svako na svoj način i u okviru svojih mogućnosti i odgovornosti, imamo istorijsku obavezu da zaštitimo i očuvamo ono što posedujemo i posebno time, da ohrabrimo naš narod na život, koji je i pored svih nevolja i nedaća ostao na ovim prostorima. Mi se iskreno nadamo, ako Bog da, da će i oni, koji su pod raznim pritiscima morali da se odsele, da će se u dogledno vreme vratiti svojim domovima i ognjištima, gde god je to moguće.“\nIz Eparhije poručuju da Crkva ostaje i dalje duboko posvećena jačanju jedinstva u srpskom narodu, oko vekovnih svetinja i duhovnih vrednosti, koje su srpski narod vekovima i očuvale na ovim svetim prostorima.\nPredsednik Srbije, Aleksandar Vučić, najavio je juče, nakon sastanka sa Srbima sa Kosova i Metohije u Kuršumliji, da će posebnu finansijsku pomoć dobiti svi građani koji žive na Kosovu, i to nezaposleni po 200 evra, dok će svi zaposleni kao i svako dete dobiti po 100 evra.\nTakođe je najavio da će biti realizovan projekat obnove KBC Kosovska Mitrovica, da će se graditi novi KBC Gračanica, radiće se i nova zgrada Univerziteta u Kosovskoj Mitrovici, kao i da će biti urađen magistralni put od Jarinja do Kosovske Mitrovice.\nTagovi: Eparhija Raško-prizrenskaVladika TeodosijeAleksandar VučićPomoć


Tanjug 7. februara 2021. 23:27\nMOSKVA – Rusija je iznenađena ocenama posete Moskvi koje je šef diplomatije Evropske unije Žozep Borelj objavio na svom blogu po povratku u Brisel, jer se one razlikuju od njegovih prethodnih izjava, saopštilo je večeras rusko Ministarstvo spoljnih poslova.\n„Bili smo iznenađeni kada smo pročitali Boreljove ocene rezultata posete, one su u priličnoj suprotnosti sa njegovim izjavama datim na konferenciji za štampu u Moskvi“, navodi se u saopštenju Ministarstva spoljnih poslova Rusije koje prenosi Sputnjik.\nDodaje se da je Borelj na završnoj konferenciji za novinare sa ruskim ministrom spoljnih poslova Sergejom Lavrovom „imao sve mogućnosti da odmah da sopstvenu ocenu“ poseti Moskvi, što je, kako je istaknuto, i učinjeno.\n„Niko ga nije ograničavao, ni u vremenu, ni u formatu. Moguće je da je po dolasku u Brisel šefu evropske diplomatije objašnjeno šta je trebalo da naglasi, ali onda to samo potvrđuje kako i ko zapravo formira politiku Evropske unije“, istaklo je Ministarstvo spoljnih poslova Rusije.\nNakon povratka u Brisel, Borelj je na svom blogu napisao da se Rusija sve više udaljava od Evropske unije, kao i da „Rusija ne želi da iskoristi priliku za konstruktivniji dijalog“.\nBorelj je istakao i da Rusija doživljava demokratske vrednosti kao egzistencijalnu pretnju.


Buš i Merkel zajedničkim snagama ubedjuju Iran da odustane od nuklearnog oružja\nPredsednik Buš je izjavio da sa kancelarom Merkel i drugim evropskim saveznicima radi na tome da formulišu sledeći korak kako bi se Iran sprečio da razvije nuklearno oružje pošto su pregovori sa Teheranom prekinuti.\nPosle sastanka sa nemačkim kancelarom Angelom Merkel u Beloj kući, predsednik Buš je rekao da sledeći logični korak vidi u iznošenju slučaja Iran pred Savet bezbednosti radi mogućih sankcija.\n“Iran u posedu nuklearnog oružja predstavlja veliku opasnost po bezbednost u wvetu. Zemlje kao što je naša imaju obavezu da se angažuju i da zajedničkim snagama upute jedinstvenu poruku Irancima da je njihovo ponašanje -- tajni razvoj nuklearnog oružja ili korišćenje civilnog nuklearnog programa kako bi stekli sposobnost za razvoj nuklearnog oružja -- neprihvatljivo.”\nOdgovarajući na pitanja novinara, kancelar Merkel je izjavila da je od kritične važnosti da iranski lideri shvate da je medjuanrodna zajednica ozbiljno rešena da spreči Teheran da se domogne nuklearnog oružja.\n“Potpuno je neprihvatljivo ono što Iran u poslednje vreme govori -- osporavajući pravo Izraela na opstanak, osporavajući holokaust. Od suštinskog je značaja da EU zajedno sa SAD zauzme jedinstven stav.”\nAngela Merkel je izjavila da medjunarodna zajednice svakako neće biti zastrašena zemljom kao što je Iran. Ali neizvesno je da li nemački i američki lider uživaju podršku Kine i Rusije da se Iran izvede pred Savet bezbednosti. Kina i Rusija imaju pravo veta i mogu da blokiraju svaku akciju UN-a, a kinesko ministarstvo inostranih poslovaje saopštilo da bi angažovanje Saveta bezbednosti radi mogućih sankcija moglo da iskomplikuje stvari...\nPredsednik Buš i kancelar Merkel razgovarali su o nizu pitanja, uključujući Avganistan, Balkan, Irak, Bliski istok, NATO, bilateralne trgovinske odnose i borbu protiv terorizma. Kancelar Merkel je ponovvila svoje protivljenje američkom zatvoru u vojnoj bazi Gvantanamo, na Kubi, rekavši da takav zatvor ne sme i ne može da postoji na duže staze. Predsednik Buš je uzvratio da je taj zatvor neophodan u okviru širih nastojanja da se zaštiti američki narod u borbi protiv terorizma.


Svijet - datum: 2018-03-13 SILVIO BERLUSKONI POZVAO DEMOKRATE Pomozite da formiramo vladu Niko ne može da ignoriše potrebu zemlje da dobije vladu, istakao je Berluskoni, upozorivši da bi bilo mnogo bolje „za nekoliko nedjelja” sastaviti koaliciju, nego pohrliti ka novim izborima koji bi, kako je upozorio, vjerovatno doveli do ćorsokaka\nBivši italijanski premijer Silvio Berluskoni pozvao je juče Demokratsku stranku (PD), koja je pretrpjela poraz na nedavnim izborima u Italiji, da pomogne njegovom bloku desnog centra da formira vladu, istakavši da se eventualni novi izbori moraju preduprijediti.\nBerluskoni je listu „Stampa” rekao da izborni rezultat znači da on i njegovi desničarski saveznici imaju „pravo, a prije svega dužnost, da predvode novu vladu”, a PD je pozvao da pokaže osjećaj za odgovornost, prenosi Rojters.\n– Niko... ne može da ignoriše potrebu zemlje da dobije vladu – istakao je Berluskoni, upozorivši da bi bilo mnogo bolje „za nekoliko nedjelja” sastaviti koaliciju, nego pohrliti ka novim izborima koji bi, kako je upozorio, vjerovatno doveli do ćorsokaka.\nNa parlamentarnim izborima održanim 4. marta u Italiji, koalicija desnog centra, predvođena Berluskonijevom strankom Forca Italija, sa 37 odsto glasova izbila je u čelo, dok je na drugom mjestu bio Pokret pet zvjezdica sa oko 31 odsto, čime je postao najjača pojedinačna stranka na političkoj sceni Italije.\nSa 23 odsto glasova, iza njih je koalicija lijevog centra, predvođena Demokratskom strankom doskorašnjeg premijera Matea Rencija, a koja bi za oba prethodno navedena tabora mogla da obezbijedi većinu u gornjem domu Senata.\nRenci je, međutim, najavio da će njegova stranka preći u opoziciju i odbacio udruživanje bilo sa konzervativnim blokom, bilo sa Pokretom pet zvjezdica, inače usmjerenim protiv establišmenta.\nRenci je juče rekao da se većina u njegovoj Demokratskoj stranci slaže s njegovim stavom da bi lijevi centar trebalo da bude opozicija i da ne bi trebalo da podrži nijednu vladu koju bi vodio desni centar ili Pokret pet zvjezdica, prenosi AP.\nOčekuje se da će Renci formalno podnijeti ostavku na mjesto lidera stranke, na prvom sastanku PD otkako je ta stranka na parlamentarnim izborima održanim 4. marta pretrpjela svoj dosad najgori poraz, napominje američka agencija.\nNijedna partija niti koalicija na ovim izborima nije osvojila dovoljno glasova da bi vladala, što je omogućilo žustre pregovore kako bi se utvrdilo da li Pokret pet zvjezdica – koji je kao pojedinačka stranka osvojio najviše glasova – ili koalicija desnog centra, koja kao blok ima najviše poslaničkih mjesta, mogu da oforme stabilnu vladu.\nRenci je za „Korijere dela sera” rekao da unutar njegove PD „niko ne želi da formira vladu sa ekstremistima.


srbijasport.net - Vesti - Fudbal - Pojačanja i odlasci u Indjiji\nSreda, 16.01.2019 09:40\n05.08.2014 fkindjija.com 1435\nPojačanja i odlasci u Indjiji\nPripreme inđijskog prvoligaša ulaze u završnu fazu. Tokom proteklih 45 dana dosta toga je urađeno na brušenju forme i stvaranju nove kompozicije sastava prvoligaša iz sremske ravnice. Trener Miloš Veselinović oformio je ekipu koja će kako se očekuje biti spremna za početak novog prvenstva i startnu utakmicu u kojoj na svom terenu Inđijce očekuje susret sa dojučerašnjim superligašem, užičkom Slobodom.\nSledeću prijateljsku utakmicu Inđijci igraju u sredu. Biće gosti Radničkog iz Sremske Mitrovice, člana Srpske lige, grupa Vojvodina. Biće ovo još jedna dobra prilika da se na delu vide mogućnosti pojedinaca, naročito prispelih novajlija. Generalna proba biće susret sa Dunavom iz Starih Banovaca koji se igra u subotu 9. avgusta na inđijskom Gradskom stadionu.


U Valjevu 9 novozaraženih-Formirana Radna grupa za analizu smrtnih slučajeva tokom epidemije korona virusa | VAmedia - info portal\n26/05/2021 26/05/2021 2 коментара на U Valjevu 9 novozaraženih-Formirana Radna grupa za analizu smrtnih slučajeva tokom epidemije korona virusa\nPo poslednjim podacima Zavoda za javno zdravlje u Valjevu је registrovano 9 novih slučajeva zaraze korona virusom.\nNa lečenju u Opštoj bolnici su 44 pacijentа sa kliničkom slikom kovid 19. Od početka epidemije do sada su od posledica korona virusa preminula 232 osobe , od korona virusa izlečeno je 9569 osoba dok je u gradu trenutno zaraženo 1738.\nOstale opštine KO:Lajkovac 0,Ljig 0, Mionica 2, Osečina 4, UB 1.\nU Republici Srbiji je registrovano ukupno 710.729 potvrđenih slučajeva COVID 19.\nOd poslednjeg izveštaja testirani su uzorci 10.903 osoba od kojih je 414 pozitivno.\nNa respiratorima je ukupno 58 pacijenata.\nU Republici Srbiji testirano je ukupno 4.097.597 osoba.\nU poslednja 24 časa preminulo je 13 osoba usled posledica izazvanih virusom COVID 19.\nUkupan broj preminulih od početka epidemije je 6.801.\nTrenutno je u zdravstvenim ustanovama i privremenim bolnicama u Republici Srbiji ukupno hospitalizovano 1.079 pacijenata kod kojih je potvrđeno prisustvo virusa, odnosno koji su suspektni na novi korona virus.\n“Pošto niko nije mogao da radi obdukciju, a i dalje ne može da se radi, doneli smo tu odluku, jer smo obećali građanima. Mi ćemo pokušati i bez obdukcije, jer su ti podaci jako bitni i za nas, da vidimo šta smo i kako uradili, ali bitni su i za buduće genracije da bi mogli da izvuku pouke i iskustva”, istakao je Lončar.\nRadnu grupu će činiti stručnjaci sa Instituta za javno zdravlje “Dr Milan Jovanović Batut” i drugih instituta, stručnjaci iz inspekcije Ministarstva zdravlja, Republičkog zavoda za statistiku, ljudi iz bolnica i lokalnih samouprava, te svi oni koji su učestvovali tokom epidemije i imaju iskustva sa koronom i onim što se dešavalo sa osobama koje su preminule.\n2 comments on “U Valjevu 9 novozaraženih-Formirana Radna grupa za analizu smrtnih slučajeva tokom epidemije korona virusa”\nMihailo 26/05/2021 at 15:08\nNeka vlast objavi javno po datumu smrti imena i prezimena preminulih od kovida i videćemo da li su prikrivane brojke u kriznim štabu\nMiloš Milanović SNS 27/05/2021 at 12:08


Oktobar 28, 2021 19:24\n"Stavili smo jasno do znanja da je dijalog ta forma u kojoj obe strane, kao jednake, moraju da rade na rešavanju svojih razlika i normalizaciji odnosa, idealno, kroz međusobno priznanje", poručio je Eskobar na slušanju pred Pododborom za Evropu spoljnopolitičkog odbora Predstavničkog doma Kongresa SAD.\n"Dijalog je ona forma kroz koji se može naći rešenje. Podržavamo snažno napore Lajčaka da pokrene dijalog, iz naše perspektive tu smo da pomognemo da se dve strane pridržavaju postignutih sporazuma. U međuvremenu, iako nismo deo dijaloga, i dalje radimo vrlo blisko sa Lajčakom da učinimo da obe strane budu fleksibilne i pragmatične , usmerene ka rešenju", istakao je Eskobar.\n"Mislimo da će zbližiti ljude, stvoriti poverenje među ljudima, tako da da podržavamo svaki napor koji približava zemlje ekonomski. Lideri su nas lično uverili da je ta inicijativa otvorena i za ostale zemlje Zapadnog Balkana. Dobro da imamo regionalno tržište sa 20 miliona ljudi", rekao je Eskobar.\n"Kineske investicije su bile u prednosti jer ih država finansira, ali podržavamo američke investicije u Srbiji", naveo je on.\n"Naši odnosi sa Srbijom se popravljaju na račun Rusije", naglasio je on.


Razotkrivena kriminalna grupa: Albanske migrante predstavljali kao Bosance - mojusk.ba\nPolicijski organi Grčke razotkrili su albansku kriminalnu grupu koja je djelovala na području Atine, a bavila se krijumčarenjem ljudi.\nUhapšene osobe naplaćivale su Albancima koji su željeli živjeti u Velikoj Britaniji i do 4.000 funti kako bi im obezbjedili lažne dokumente. Uz obećanje da će tako lakše doći do posla, članovi kriminalne grupe migrante su kroz lažne dokumente predstavljali kao Bosance, Grke i državljane Kipra.\nNakon što bi dobili lažne dokumente, migranti su se ukrcavali na avione za Manchester, Liverpool, Newcastle i Edinburgh.\nNacionalna agencija za kriminal Velike Britanije, koja je sarađivala sa grčkom policijom na ovom slučaju, saopštila je da se na godišnjoj razini evidentira na stotine sličnih pokušaja ulaska u Veliku Britaniju i to preko Španije, Italije i Švedske, korištenjem lažnih avionskih karata i pasoša.\nU okviru ove akcije uhapšeno je sedam grčkih i 13 albanskih državljana koji su migrantima obećavali “sigurnu uslugu” i više pokušaja ulaska u Veliku Britaniju ukoliko je to potrebno.\nPolicija je u ovoj akciji otkrila i četiri laboratorije za krivotvorenje dokumenata. Također, zaplijenjeno je na stotine ličnih karti i pasoša, kao i 55.000 eura.


Povodi - datum: 2019-11-08 POMOĆNICA MINISTRA ZDRAVLJA U SKUPŠTINI KAZALA DA MIKROBIOLOZI RADE U OTEŽANIM USLOVIMA U INSTITUTU\nVesna Miranović u Skupštini Pod lupom glavna laboratorija\nPomoćnica ministra zdravlja Vesna Miranović kazala je da su kapaciteti mikrobiloške laboratorije Instituta za javno zdravlje odavno nedovoljni za broj uzoraka koji se svakodnevno prosleđuje toj ustanovi. Miranovićeva je odgovarajući na pitanja poslanika kazala da je evidentan i nedovoljan broj mikrobiloga, ali da su laboratorije znatno modernizovane.\n– Kapaciteti mikrobilogije u Institutu za javno zdravlje su prevaziđeni, dok je veoma kompleksno bilo prošle godine dobiti 330.000 analiza. Gužve na mikrobiologiji remete rad i čekanje, pa su ministarstvo i Institut započeli analizu rada laboratorije. Prema podacima Fonda za zdravstveno osiguranje, na primarnom nivou se obavlja oko 68 odsto posla, dok se u opštim bolnicama i Kliničkom centru obavi oko 31 odsto pregleda. Daleko smo još od potrebnih 80 odsto obavljenih pregleda u domovima zdravlja, zbog čega smo tražili pomoć Svjetske zdravstvene organizacije koja je sporovela istraživanje. Na osnovu njihovih inputa, preduzećemo mjere koje predviđaju angažovanje većeg broja timova izabranih ljekara, veći broj specijalizacija za primarnu zdravstvenu zaštitu, čime će se zaustaviti tercijalizacija crnogorskog zdravstvenog sistema. Već narednih dana Dom zdravlja Podgorica raspisaće konkurs za specijalizaciju deset doktora porodične medicine i na taj način će se formirati kadar koji će biti trajno vezan za primarni nivo zaštite – pojasnila je Miranovićeva.\nPoslanik DF-a Ljiljana Đurašković kazala je da su mikrobiološkoj laboratoriji Instituta za javno zdravlje velike gužve i da djeca moraju da čekaju u redu sa oboljelima.\n– Nedostatak prostora i šaltera, nedovoljan broj mikrobiologa i manjak punktova za uzimanje uzoraka veliki su problemi sa kojima je suočena ova institucija – kazala je Đuraškovićeva\nPoslanik Demokratskog fronta Vera Bulatović pitala je ministra zdravlja da li su uradili evaluaciju reforme primarne zdravstvene zaštite, jer su od 2009. godine zdravstveni radnici „kompjuterizovani”.\n– U zdravstvenoj zaštiti se primjenjuju elektronski recept, uput, doznake... Jesmo li u ovoj elektronskoj gužvi izgubili ljekara i čovjeka. Planirano je da izabrani doktor riješi 80 odsto posla u liječenju građana dok je reformom propisano da izabrani doktor primi 30 pacijenata u toku smjene, a dešava se da ih liječi preko 60 – ukazala je Bulatovićeva.


Zvaničnica Bele kuće za prijeme napušta funkciju : Nadlanu.com\nZvaničnica Bele kuće za prijeme napušta funkciju\nVAŠINGTON, 27. februara 2010. (Beta-AP) - Zvaničnica Bele kuće zadužena za organizovanje prijema odlazi s dužnosti tri meseca pošto je okrivljena da je dopustila da nepozvani gosti dođu na prvu večeru u Beloj kući u čast stranog državnika.\nPredsednik SAD Barak Obama i njegova supruga Mišel Obama izdali su u subotu saopštenje u kojem su zahvalili sekretarici za društevene događaje Dezire Rodžers za organizovanje stotina događaja od januara 2009. godine. Oni nisu naveli razloge za odlazak Dezire Rodžers, njihove dugogodišnje prijateljice iz Čikaga, koja zvanično napusta funkciju idućeg meseca.\nNjoj je u američkoj javnosti zamereno što je na večeru organizovanu u čast premijera Indije Manmohana Singa 24. novembra 2009. uspeo da uđe nepozvani par uprkos jakom obezbeđenju Bele kuće. Rodzers (50) je bila nadležna za tu večeru, a kasnije je priznala da osoblje njene službe nije bilo na ulazima da pomogne pri proveri zvanica.


Miloš Božović se vraća u Bosnu i Hercegovinu | UdriMuski\nMiloš Božović se vraća u Bosnu i Hercegovinu\nNEVER GIVE UP/NIKAD NE ODUSTAJ\n22. 07. 2016 - 09:45\nPodsjetimo se da je teška povreda glave, zadobijena na fudbalskoj utakmici, izazvala komu, a dvogodišnje liječenje u Bosni i Hercegovini, rezultiralo je sepsom, teškim infekcijama, dekubitusima trećeg stepena.\nNakon toga, Miloš je prebačen u renomiranu kliniku "Schimider" u Njemačku, gdje su ljekari učinili sve što je bilo u njihovoj moći, ali se ipak činilo da je za Miloša izgubljena svaka nada u uspješan oporavak. Miloš je vraćen u Bosnu i Hercegovinu, u Centar za palijativnu njegu u Tuzlu.\nMeđutim, još jedna nada se rodila po pozivu tima OTVORENE MREŽE jednom od najboljih ljekara, šefu neurohiruškog odjela KB "Dubrave" Prof. dr Darku Chudyu, da dođe u posjetu i napravi pregled u Centar za palijativnu njegu u Tuzlu gdje je ležao mladi sportista Miloš.\nNa poziv dr Chudya devetnaestogodišnji Miloš Božović je transportovan u KB "Dubrava", gdje je tim ljekara napravio detaljne pretrage vezane za aktivnost mozga prema korteksu.\nTerapija koja je ulijevala nadu, duboka mozgovna stimulacija, podrazumijevala je očuvanost korteksa u izvjesnoj mjeri, međutim signali zabilježeni kod Miloša ipak nisu dovoljni za ovu vrstu liječenja.\nUkoliko se pojavi mogućnost daljeg oporavka, šef neurohiruškog odjela, dr Chudy i njegov tim iz Zagreba, je spreman odmah intervenisati, ali zasad procjenjuju da nije još uvijek vrijeme za ovakvu vrstu liječenja.\nMiloš će po povratku u Bosnu i Hercegovinu biti smješten u rehabilitacioni centar u Fojnici.\nMiloš Božović uspješno transportovan u kliniku "Šmajder"\nPotvrda o uspješnom transportu Miloša Božovića u KB "Dubrava"